sagorsarker/bangla-wikipedia huggingface dataset:
স্যাডি সিঙ্ক

স্যাডি সিঙ্ক (জন্ম এপ্রিল ১৬, ২০০২) একজন মার্কিন অভিনেত্রী, মার্কিন টেলিভিশন চ্যানেল এনবিসিতে প্রচারিত রোমাঞ্চকর কাহিনীর দৃশ্যকাব্যমূলক ধারাবাহিক "আমেরিকান অডিয়েসে"তে "সুজেইন বালার্ড" এবং সম্প্রচার ভিত্তিক প্রতিষ্ঠান নেটফ্লিক্স এর কল্পবিজ্ঞান দৃশ্যকাব্যসমৃদ্ধ ধারাবাহিক স্ট্রেঞ্জার থিংস এ "ম্যাক্স" ভূমিকায় অভিনয় করার জন্য সবার নিকট পরিচিত। ছোট পর্দায় তার অন্যান্য উপস্থিতি মধ্যে মার্কিন টেলিভিশন চ্যানেল সিবিএস এ প্রচারিত দৃশ্যকাব্যমূলক ধারাবাহিক "ব্লু ব্লাডস" এবং মার্কিন টেলিভিশন চ্যানেল এফএক্স এ প্রচারিত আরেকটি দৃশ্যকাব্যমূলক ধারাবাহিক "দ্য আমেরিকানস" এর কিছু পর্ব অন্যতম। সিঙ্ককে, নিউ ইয়র্ক শহরের ব্রডওয়ে থিয়েটারে অভিনয় করতে দেখা গেছে, সেখানে তার অভিনীত মঞ্চায়নের মধ্যে "এ্যানি" এবং "দ্য অডিয়েন্স" অন্যতম। 
সিঙ্কের জন্ম, মার্কিন যুক্তরাষ্ট্রের টেক্সাস রাজ্যের পূর্বকেন্দ্রীয় ব্রেনহাম শহরে। তার তিন জন বড় ভাই এবং একজন ছোট বোন রয়েছে, তারা হলেন কালেব, স্পেন্সার, মিচেল এবং জেসি।
তার পিতা মার্কিন ফুটবল কোচ এবং তার মাতা একজন গণিত শিক্ষক। 
যখন তার বয়স মাত্র সাত বছর ছিল, তখন তার ভাই মিচেলের সাথে শিশুতোষ মার্কিন টেলিভিশন চ্যানেল ডিজনিতে প্রচারিত গীতিনাট্যমূলক জনপ্রিয় ছোট পর্দার চলচ্চিত্র "হাই স্কুল মিউজিকাল" মনোরঞ্জন নিয়ে তার আবিষ্টভাব পোষন করার কারণে, তার মাতা তাকে হাউসটন শহরের কাছে একটি কমিউনিটি মঞ্চে অভিনয় শেখার ক্লাস সমূহে পাঠানোর সিদ্ধান্ত নেন। পালাক্রমে, যা নিউ ইয়র্ক শহরে অবস্থিত ব্রডওয়ে মঞ্চে অভিনয়ের জন্য পরীক্ষা দেবার দুয়ার খুলে দেয় এবং ২০১২ সালে তিনি গীতিনাট্য "এ্যানির" পুনঃমঞ্চায়নে একটি ভূমিকায় অভিনয় করার সুযোগ পেয়ে যান। তাকে ওই ভূমিকাটিতে অভিনয় করার দরূন নিজেকে তৈরী করার জন্য নৃত্য শিখতে এবং কণ্ঠের প্রশিক্ষণ নিতে হয়েছিল। তিনি প্রাথমিকভাবে সব অনাথদের জন্য তাৎক্ষনিক ভাবে প্রস্তুতিরত হিসেবে ছিলেন, ততক্ষন পযন্ত যতক্ষণ না মূল ভূমিকাটি মঞ্চ ত্যাগ করেন, যখন তিনি শিরোনামিক ভূমিকাটি কয়েক মাস ধরে পর্যায়ান্বিত করছিলেন, তখনই অনিদৃষ্টভাবে মঞ্চায়ন বন্ধ করে দেন এবং এ্যানির মঞ্চায়নে অভিনয় করার জন্য প্রতিস্থাপিত হন।
যদিও তিনি তখনও মঞ্চায়নে নিষ্ক্রিয় ছিলেন, তাকে এ্যামি পুরস্কার বিজয়ী মার্কিন ধারাবাহিক "দ্য আমেরিকানস" হাজির হতে দেখা যায়।
২০১৫ সালে, তিনি ব্রিটিশ অভিনেত্রী হেলেন মিরেন এর সাথে ব্রডওয়েতে "দ্য ওডিয়েন্স" এর মঞ্চায়নে সহকারী-অভিনেত্রীর ভূমিকায় অভিনয় করেন, যেখানে তার ভূমিকাটি ছিল তরুন রানী এলিজাবেথ II। তিনি ২০১৬ সালে মুক্তিপ্রাপ্ত জীবনীসংক্রান্ত এবং ক্রীড়ার দৃশ্যকাব্য সমৃদ্ধ মার্কিন চলচ্চিত্র "চ্যাক"-এ একটি ছোট ভূমিকায় অভিনয় করেছেন। 
তার অভিনীত চলচ্চিত্র "দ্য গ্লাস ক্যাসল"-এর চিত্রায়নের সময় তিনি মার্কিন অভিনেতা উডি হ্যারেলসন এর সাথে খুবই ঘনিষ্ঠ হয়ে ওঠেন, বিশেষ করে তার মেয়ে মাকানীর সাথে। তিনি ইতিমধ্যেই একজন নিরামিষভোজী ছিলেন, কিন্তু হ্যারেলসন এবং তার পরিবার তাকে নিরামিষভোজী হতে অনুপ্রাণিত করেন। 
২০১৭ সালে তিনি মার্কিন সম্প্রচার ভিত্তিক প্রতিষ্ঠান নেটফ্লিক্স এর জনপ্রিয় ধারাবাহিক "স্ট্রেঞ্জার থিংস" এ মেক্সিন "ম্যাক্স" মেফিল্ড ভূমিকায় অভিনয় শুরু করেন।
পৌনঃপুনিক

পৌনঃপুনিক ২০১৬ সালের ১৬ সেপ্টেম্বর মুক্তিপ্রাপ্ত আইডিয়া এক্সচেঞ্জ প্রযোজিত খন্দকার সুমন পরিচালিত বাংলাদেশের একটি স্বল্পদৈর্ঘ্য চলচ্চিত্র। কিংশুক ভট্টাচার্যের ছোট গল্প অবলম্বনে নির্মিত এই ছবিটি খন্দকার সুমনের পরিচালিত প্রথম চলচ্চিত্র।
সমাজের অবদমিত অধ্যায়ের অস্পৃশ্য নারীর দ্রোহ ও শেকল ভাঙ্গার অদম্য সাহস, স্বপ্ন, লড়াই এবং হেরে গিয়ে যাপিত জীবনের পুনরাবৃত্তির ঘটনা প্রবাহ নিয়ে নির্মিত স্বল্পদৈর্ঘ্য চলচ্চিত্র ‘পৌনঃপুনিক’। ‘সিয়াটল দক্ষিণ এশীয় চলচ্চিত্র উৎসব-২০১৬’ এর ১১তম আসরে বেলভিউ আর্ট মিউজিয়ামে উদ্বোধনী অনুষ্ঠানে চলচ্চিত্রটি মুক্তি পায়।
একজন ভাসমান পতিতার অন্ধকার জগতের বাসিন্দা হয়েও তার সন্তানের আলোকজ্জল জীবনের স্বপ্ন দেখা, সেই স্বপ্ন বাস্তবায়নের পথে সমাজের বাঁধা বিপত্তিকে দূর করার অদম্য জেদ এবং সন্তানের জীবনে শিক্ষার আলো পৌঁছে দেয়ার প্রচেষ্টায় আবর্তিত হয়েছে ‘পৌনঃপুনিক’ এর গল্প। ‘পৌনঃপুনিক’ বিজয়ীর জীবন গল্প নয়। লড়াইয়ে হেরে যাওয়া অগণিত চরিত্রের একটি চরিত্র চলচ্চিত্রটি জুড়ে আবর্তিত। সমাজের প্রচলিত দৃষ্টিভঙ্গী বদলাতে চাওয়াটা ভীষণ দুঃসাহসের। আমাদের সমাজে অন্ধকার জগৎ থেকে স্বাভাবিক স্রোতে মিশে যাবার পথটি মসৃণ নয়। তবুও কিছু মানুষ স্বপ্ন দেখে, লড়াই করে, হয়তো হেরে যায়, হেরে গিয়েও রেখে যায় অসংখ্য মানুষের লড়াই করার অণুপ্রেরণা।
৬২তম ফিল্মফেয়ার পুরস্কার

ফিল্মফেয়ার ম্যাগাজিন কর্তৃক আয়োজিত ৬২তম ফিল্মফেয়ার পুরস্কার হচ্ছে ২০১৬ সালে অনুষ্ঠিত হিন্দি ভাষার ভারতীয় চলচ্চিত্রের জন্য আয়োজিত পুরস্কার অনুষ্ঠান। এই অনুষ্ঠানটি ২০১৭ সালের ১৪ জানুয়ারিতে অনুষ্ঠিত হয়। এই অনুষ্ঠানটিতে কপিল শর্মা, করণ জোহর এবং শাহরুখ খান উপস্থাপনা করেছেন।
২০১৭ সালের ৯ জানুয়ারিতে এই পুরস্কারের জন্য মনোনয়ন ঘোষণা করা হয়েছে।
১৯৮৮-এর নেপাল ভূমিকম্প

১৯৮৮ নেপাল ভূমিকম্প ভারত সীমান্তের কাছে নেপালে সংগঠিত হয় এবং বিহারের উত্তরাঞ্চলে অধিক প্রভাব ফেলে। ৬.৯ মাত্রার এই ভূমিকম্প ২১ আগস্ট এই অঞ্চলকে কাঁপিয়ে তুলে, এবং এর ফলে কমপক্ষে ৭০৯ জন লোক প্রাণ হারায় এবং হাজারেরও অধিক লোক আহত হয়। ১০ সেকেন্ড এবং ১৫ সেকেন্ড করে এই ভূমিকম্প দুই বার সংগঠিত হয়, যার ফলে বিহারের রাজ ভবন এবং পাটনার পুরাতন সচিবালয় ভবন সহ ৫০,০০০ ভবনে ফাটল দেখা দেয়।
বরোদা ক্রিকেট দল

বরোদা ক্রিকেট দল একটি ঘরোয়া ক্রিকেট দল। দলটির ঘরোয়া মাঠ হল প্রাসাদের মাটিতে মতিবাগ স্টেডিয়াম। এই দলটি বরোদা ক্রিকেট অ্যাসোসিয়েশন এর দ্বারা পরিচালিত হয়। নতুন সহস্রাব্দে রনজি ট্রফিতে এটি সবচেয়ে সফল দল। যদিও ইতিহাসে এমন কয়েকটি উল্লেখযোগ্য ক্রিকেট খেলোয়াড় রয়েছে যেগুলি গুজরাতভিত্তিক এই দলের জন্য খেলেছে, তবে এটি ভারতের বেশিরভাগ প্রতিভাবান ক্রিকেটারদের তৈরি করা শুরু করেছে এবং বিশেষ করে ফাস্ট বোলারদের জন্য উল্লেখ করা হয়েছে।
২০০৫-০৬ মৌসুমে রনজি ট্রফি এটি তিনটি গুজরাত টিমের মধ্যে অন্যতম, অন্যদুটি হল সৌরাষ্ট্র ক্রিকেট দল এবং গুজরাত ক্রিকেট দল।
বরোদা সাম্প্রতিক বছরগুলিতে শুধুমাত্র একটি শক্তিশালী দল হিসেবে আবির্ভূত হয়েছে। ২০০১-০২ সালে ৪৩ বছর বয়সে এটি প্রথম রঞ্জি ট্রফির শিরোপা জয় করে, কিন্তু পরের বছর রানার্স-আপ আসার পর শিরোপা রক্ষা করতে ব্যর্থ হয়। এর মানে এই যে, তার একমাত্র ইরানি ট্রফির উপস্থিতি ছিল, যার মধ্যে এটি একটি শক্তিশালী বিশ্রাম ভারত দলকে পরাজিত করতে ব্যর্থ হয়েছিল, যার মধ্যে পছন্দগুলি ছিল ভিভিএস লক্ষ্মণ (১৩ ও ১৪৮), দীনেশ মুঙ্গিয়া (১২৫ ও ৯০ *), দেবাশীষ মোহান্তি, সরনদীপ সিং এবং আকাশ চোপড়া। ১৯৪০ এবং ১৯৫০-এর দশকে একটি শক্তিশালী দল হিসেবে বিবেচিত হয়েছিল, ৪ বার জিতেছেন এবং রানার্স-আপ দুবার এসেছেন। বরোদা থেকে বেরিয়ে আসার জন্য বিজয় হাজারে, ইরফান পাঠান, ইউসুফ পাঠান, তারা ভারতের জন্য আন্তর্জাতিক পর্যায়ে অত্যন্ত ভাল সঞ্চালিত করেছেন।
আন্তর্জাতিক খেলোয়াড়দের তালিকাভুক্ত করা হল।
মোঃ মোশারফ হোসেন

ডাঃ মোঃ মোশারফ হোসেন হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৩ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৩ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মোঃ সামসুল হক

শহীদ মোঃ সামসুল হক হলেন বাংলাদেশের একজন প্রখ্যাত মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৩ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
জন্ম কালিয়াকৈর উপজেলার ৯ নং মধ্যপাড়া ইউনিয়নের অন্তর্ভুক্ত ঠেঙ্গার বান নামক গ্রামে। 
তিনি 1971 সালে চট্টগ্রামে মৃত্যুবরণ করেন।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৩ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
ট্রাইলোবাইট

ট্রাইলোবাইট (ইংরেজি - "Trilobite"; জার্মান - "Trilobiten"; প্রাচীন গ্রিক τρία "tria", অর্থাৎ 'তিন' এবং λοβός "lobós", অর্থাৎ 'ফোলা অংশ') হল অধুনা বিলুপ্ত একটি সামুদ্রিক সন্ধিপদ পর্বের অমেরুদণ্ডী প্রাণী। পৃথিবীতে এদের অস্তিত্ব বজায় ছিল সুদীর্ঘ প্রায় ২৭ কোটি বছর। প্যালিওজোয়িক মহাযুগের (৫৪.১ কোটি বছর - ২৫.২২ কোটি বছর আগে পর্যন্ত সময়কাল) প্রায় সূচনাপর্বে ক্যাম্ব্রীয় যুগের দ্বিতীয় সিরিজের তৃতীয় পর্যায়, অর্থাৎ আজ থেকে প্রায় ৫২.১ কোটি বছর আগে থেকে এদের অস্তিত্বের জীবাশ্মঘটিত প্রমাণ পাওয়া গিয়েছে। কিন্তু ততদিনে তারা ইতিমধ্যেই বহু প্রজাতিতে বিভক্ত হয়ে পড়েছে ও পৃথিবীর বহু অংশেই ব্যাপক হারে ছড়িয়েও পড়েছে। এর থেকে বিজ্ঞানীরা সহজেই এই সিদ্ধান্তে উপনীত হতে পেরেছেন যে বিবর্তনের পথে তাদের উদ্ভব নিশ্চয়ই আরও কিছুকাল আগের ঘটনা। সেই সময় থেকে ২৫.১ কোটি বছর আগে পার্মিয়ান যুগের একেবারে শেষের দিকে বিলুপ্তির (পার্মিয়ান-ট্রায়াসিক বিলুপ্তি ঘটনা) আগে পর্যন্ত সমগ্র প্যালিওজোয়িক মহাযুগ জুড়েই এরা ছিল অন্যতম প্রধান সামুদ্রিক প্রাণী। ক্যালসিয়াম কার্বোনেটে তৈরি শক্ত বহির্কঙ্কালের কারণে এদের দেহের পক্ষে জীবাশ্মে পরিণত হওয়া ছিল অপেক্ষাকৃত সহজ। সেইকারণেই এদের জীবাশ্ম বহুল পরিমাণে উদ্ধার করা সম্ভব হয়েছে। তার উপর নির্ভর করে এদের প্রায় ১৭,০০০ প্রজাতিকে চিহ্নিত করা গেছে ও তাদের অঙ্গসংস্থান ও ক্রমবিবর্তনকেও অনেকাংশেই বোঝা সম্ভব হয়েছে। বিভিন্ন স্তর থেকে পাওয়া এদের অপেক্ষাকৃত ভালো অবস্থার জীবাশ্মের প্রাচূর্যের কারণে সমগ্র প্যালিওজোয়িক মহাযুগ ও বিশেষত ক্যাম্ব্রীয় যুগের ক্ষেত্রে বর্তমানে এদের জীবাশ্মকে "ইনডেক্স ফসিল" হিসেবে বিবেচনা করা হয়ে থাকে।
এদের বিভিন্ন প্রজাতির জীবনধারণ পদ্ধতির মধ্যে পার্থক্য থাকলেও এরা সকলেই ছিল সামুদ্রিক প্রাণী। এদের কেউ কেউ সমুদ্রের তলদেশে চলাফেরা করে বেড়াত। তারা কেউ বা ছিল শিকারী, আবার কেউ কেউ অন্য মৃত প্রাণী ও উদ্ভিদ খেয়ে জীবনধারণ করত। আবার কেউ কেউ ঝিল্লি জাতীয় অঙ্গের সাহায্যে জল ছেঁকে খাবার সংগ্রহ করত। এদের অন্য কিছু প্রজাতি আবার জলের উপরিতলে ভেসে বেড়াত ও প্ল্যাঙ্কটন জাতীয় খাদ্যগ্রহণ করত। সত্যি বলতে আজকের সন্ধিপদ প্রাণীদের স্বাভাবিক জীবন পদ্ধতির প্রায় সব কিছুই ট্রাইলোবাইটদের মধ্যেও চোখে পড়ত। তবে তাদের মধ্যে কোনও পরভোজী প্রজাতি ছিল বলে এখনও পর্যন্ত তেমন কোনও প্রমাণ পাওয়া যায়নি, যদিও বিষয়টি নিয়ে বিশেষজ্ঞদের মধ্যে বিতর্ক আছে।
ট্রাইলোবাইটরা ছিল অমেরুদণ্ডী সন্ধিপদী প্রাণী। এদের একটি শক্ত বহির্কঙ্কাল থাকত। দেহ ছিল সুষম ও কয়েকটি সুস্পষ্ট অংশ নিয়ে গঠিত। এদের অনেকগুলি করে সন্ধিল পদ থাকত, যার সাহায্যে তারা সহজেই যেকোনও দিকে যেতে পারত। এদের যে সমস্ত জীবাশ্ম পাওয়া গেছে তার উপর ভিত্তি করে এদের ৯টি বর্গ, ১৫০টি পরিবার, ৫০০০'এরও বেশি গণ ও ১৭০০০'এর মতো প্রজাতিকে চিহ্নিত করা সম্ভব হয়েছে, যাদের মধ্যে ১৫০০০ প্রজাতির পূর্ণ বিবরণ দেওয়াও সম্ভব হয়েছে। এখনও প্রতিবছর এদের নতুন নতুন প্রজাতি আবিষ্কৃত হয়ে চলেছে। এত প্রজাতি খুঁজে পাওয়ার ফলে বিলুপ্ত প্রাণীজগতের মধ্যে ট্রাইলোবাইটকেই সবচেয়ে বেশি বৈচিত্রপূর্ণ বলে বর্তমানে মনে করা হয়। প্রায় ৭০ সেন্টিমিটার লম্বা আইসোলেটাস রেক্স হল এখনও পর্যন্ত খুঁজে পাওয়া সবচেয়ে বড় প্রজাতির ট্রাইলোবাইট। উত্তর আমেরিকার হাডসন উপসাগরে এদের জীবাশ্ম খুঁজে পাওয়া গেছে।
১৭৭১ খ্রিষ্টাব্দে এদের নাম হিসেবে "ট্রিলোবিট" শব্দটি জার্মান ভাষায় প্রথম ব্যবহার করেন প্রখ্যাত জার্মান ভাষাতত্ত্ববিদ ও ভূতত্ত্ববিদ ইয়োহান এরনস্ট ইমানুয়েল ভালখ ঊনবিংশ শতাব্দীর সূচনাপর্ব থেকে বিজ্ঞানীমহলে এদের পরিচয় হিসেবে এই নামটিই সাধারণভাবে গৃহীত হয়।
লোকায়ন জীবন বৈচিত্র্য জাদুঘর

লোকায়ন জীবন বৈচিত্র্য জাদুঘর বাংলাদেশের প্রান্তিক শ্রমজীবি মানুষের জীবনবৈচিত্র্য ও গ্রামীণ লোকজ সংস্কৃতি সংরক্ষার্থে বেসরকারি প্রতিষ্ঠান ইএসডিওর উদ্যোগে গঠিত একটি জাদুঘর।
ঠাকুরগাঁও সদর উপজেলা শহর থেকে ৪ কিলোমিটার উত্তরে আকচা ইউনিয়নের পূর্ব আকচা গ্রামের নৈসর্গিক পরিবেশে গড়ে তোলা হয়েছে এই জাদুঘর।
লোকজ সংস্কৃতি ও শ্রমজীবী মানুষের জীবন-জীবিকা ও সংগ্রামে ব্যবহৃত বৈচিত্র্য সব উপকরণভিত্তিক এই জাদুঘরের যাত্রা শুরু হয় ২০০৬ সালে। তৃণমূল লোকজ গ্যালারি দিয়ে এই জাদুঘরের যাত্রা শুরু হলেও পরবর্তিতে আরো তিনটি গ্যালারি সংযোজন করা হয়। বর্তমানে এই জাদুঘরের গ্যালারি সমূহ হলো তৃণমূল লোকজ গ্যালারি, সমতলের ক্ষুদ্র নৃ-গোষ্ঠী গ্যালারি, নদী গ্যালারি, এবং মুক্তিযুদ্ধ গ্যালারি। 
তৃণমূল লোকজ গ্যালারিতে রয়েছে শ্রমজীবী মানুষের জীবন জীবিকা, হাসি কান্না ও বিনোদনের বিচিত্র উপকরণ। এখানে প্রদর্শিত উল্লেখযোগ্য উপকরণের মধ্যে রয়েছে কৃষিজ উপকরণ, ভেষজ এবং সংস্কারযুক্ত চিকিৎসা উপকরণ, বিভিন্ন সময়ের মুদ্রা, কাগজি নোট, অলংকার, গৃহস্থলী উপকরণ, বৈবাহিক উপকরণ,মৃৎ শিল্প। এছাড়াও রয়েছে পালকি, গরুর গাড়ি, হাপড়, ঢেঁকির মত বিলুপ্তপ্রায় গ্রামীণ উপকরণ।
সাঁওতাল, ওঁরা, মুরং ইতাদি ক্ষুদ্র নৃ-গোষ্ঠীর জীবনযাপন, সংস্কৃতি, বাসস্থান ও পোশাক, খাদ্যাভ্যাস, পেশা, উৎসব সামাজিক আচার-অনুষ্ঠানের বিভিন্ন উপকরণে সমৃদ্ধ গ্যালারিটি। সমতলের ক্ষুদ্র নৃ-গোষ্ঠী সংক্রান্ত কিছু গুরুত্বপূর্ণ তথ্যও এ গ্যালারিতে প্রদর্শন করা হয়েছে।
বাংলাদেশে নদীমাতৃক দেশ। এদেশের অধিকাংশ মানুষের জীবন জীবিকায় ওতপ্রোত ভাবে জড়িয়ে আছে নদী ও তার পানি। প্রকৃতির খামখেয়ালিপনা ও মানুষের অসচেতনতায় হারিয়ে গেছে অনেক নদী। বাংলাদেশের ২০০ টি নদীর পানি এই গ্যালারিতে সংরক্ষিত আছে। এর মধ্যে যেমন রয়েছে বর্তমানে বহমান নদীর পানি, তেমনি রয়েছে সম্প্রতি হারিয়ে যাওয়া নদীর পানি। এখানে আরো রয়েছে আরব সাগর, নীল সাগর, বঙ্গোপসাগরের পানি।
নদীর পানি ছাড়াও এই গ্যালারি রয়েছে নদীভিত্তিক বিভিন্ন পেশাজীবি মানুষের নানান উপকরণ, বাংলাদেশের নদ-নদীর তালিকা, বিভিন্ন ধরনের নৌকা, নদীভিত্তিক উৎসব, মৎস্য, জলজ উদ্ভিদ ইত্যাদি সম্পর্কিত নানা তথ্য।
মুক্তিযুদ্ধ গ্যালারিতে ১৭৫৭ সালের পলাশী যুদ্ধ থেকে শুরু করে ১৯৭১ সালের মহান মুক্তিযুদ্ধের মাধ্যমে আমাদের অর্জন সমূহের বিভিন্ন ইতিহাস, আলোকচিত্র, পত্রপত্রিকায় প্রকাশিত বিভিন্ন সংবাদ ইত্যাদি প্রদর্শন করা হয়েছে। এখানে রয়েছে মহান মুক্তিযুদ্ধে মুক্তিযোদ্ধাদের ব্যবহৃত বিভিন্ন উপকরণ, রণাঙ্গনের ইতিহাস এবং ছোট ছোট বোতলে দেশের বিভিন্ন বধ্যভূমির মাটি।
এছাড়া এ গ্যালারির দোতলায় একটি আধুনিক মিলনায়তন, মুক্ত মঞ্চ ও মুক্তিযুদ্ধের তথ্য সমৃদ্ধ অডিও-ভিজ্যুয়াল গ্রন্থাগার এবং মুক্তিযুদ্ধ বিষয়ক চলচ্চিত্র এবং তথ্যচিত্র নিয়মিত প্রদর্শনের মাধ্যমে বিশেষত নতুন প্রজন্মের কাছে মুক্তিযুদ্ধের সঠিক ইতিহাস উপস্থাপনাই মুক্তিযুদ্ধ গ্যালারি মূল লক্ষ্য।
লোকায়ন জীবন বৈচিত্র্য জাদুঘরের উদ্যোগে প্রতিবছর জৈষ্ঠ্য মাসে ফল উৎসব, বর্ষার বরষা মঙ্গল উৎসব, মঙ্গা মোকাবেলায় আশ্বিন মাসে মঙ্গা কাল, অগ্রহায়ণে নবান্ন উৎসব, মাঘ মাসে পিঠা উৎসব এবং চৈত্র মাসে অনুষ্ঠিত হয় ৩ দিনব্যাপী লোকজ মেলা ও কবিগানের উৎসব।
দ্য ফ্লোরওয়াকার

দ্য ফ্লোরওয়াকার (ইংরেজি: The Floorwalker) হল চার্লি চ্যাপলিন পরিচালিত ১৯১৬ সালের মার্কিন হাস্যরসাত্মক নির্বাক চলচ্চিত্র। এটি চ্যাপলিনের মিউচুয়াল ফিল্ম থেকে নির্মিত প্রথম চলচ্চিত্র। ছবিতে প্রধান চরিত্রে অভিনয় করেন চ্যাপলিন, যেখানে তার প্রখ্যাত দ্য ট্রাম্প চরিত্র একটি বিভাগীয় বিতাণিতে দোকানদারের সাথে ঝামেলায় লিপ্ত হয়। এতে অন্যান্য চরিত্রে অভিনয় করেন এরিক ক্যাম্পবেল ও লয়েড বেকন। এডনা পারভায়েন্স দোকানদারের সহকারী হিসেবে ছোট একটি চরিত্রে অভিনয় করেন।
চলচ্চিত্রে প্রথম "চলন্ত সিঁড়ি" ব্যবহারের জন্য "দ্য ফ্লোরওয়াকার" ছবিটি বিশেষভাবে উল্লেখযোগ্য। ছবিতে কয়েকটি স্ল্যাপস্টিক দৃশ্যের অবতারণায় দ্য ট্রাম্পকে ধরতে সিঁড়িতে উঠতে ও নামতে এই সিঁড়ির ব্যবহার দেখা যায়।
১৯৩২ সালে ভ্যান বিউরেন স্টুডিওজের অ্যামেডি ভ্যান বিউরেন প্রতিটি ১০,০০০ মার্কিন ডলারের বিনিময়ে চ্যাপলিন পরিচালিত মিউচুয়াল ফিল্মের হাস্যরসাত্মক চলচ্চিত্রগুলো কিনে নেয়, এবং জিনি রোডমিচ ও উইনস্টন শার্পলস সেগুলোতে সুরারোপিত সঙ্গীত যোগ করেন, সাউন্ড ইফেক্টস যোগ করেন এবং আরকেও রেডিও পিকচার্সের মাধ্যমে তা পুনঃমুক্তি দেন।
দ্য ফায়ারম্যান (১৯১৬-এর চলচ্চিত্র)

দ্য ফায়ারম্যান () হল চার্লি চ্যাপলিন পরিচালিত ১৯১৬ সালের মার্কিন হাস্যরসাত্মক নির্বাক চলচ্চিত্র। ছবিটি প্রযোজনা ও পরিবেশনা করে মিউচুয়াল ফিল্ম। ছবিতে ফায়ারম্যান ভূমিকায় অভিনয় করেন চ্যাপলিন, এবং অন্যান্য চরিত্রে অভিনয় করেন এডনা পারভায়েন্স, লয়েড বেকন ও এরিক ক্যাম্পবেল।
১৯৩২ সালে ভ্যান বিউরেন স্টুডিওজের অ্যামেডি ভ্যান বিউরেন প্রতিটি ১০,০০০ মার্কিন ডলারের বিনিময়ে চ্যাপলিন পরিচালিত মিউচুয়াল ফিল্মের হাস্যরসাত্মক চলচ্চিত্রগুলো কিনে নেয়, এবং জিনি রোডমিচ ও উইনস্টন শার্পলস সেগুলোতে সুরারোপিত সঙ্গীত যোগ করেন, সাউন্ড ইফেক্টস যোগ করেন এবং আরকেও রেডিও পিকচার্সের মাধ্যমে তা পুনঃমুক্তি দেন।
মোন্তে আগিলা

মোন্তে আগিলা ( "বাজপাখির পর্বত") চিলির একটি এলাকা; এই এলাকা বিওবিও অঞ্চলের বিওবিও প্রদেশের কাব্রেরো কমিউনে অবস্থিত; কাব্রেরো শহর থেকে দক্ষিণদিকে এই এলাকার দূরত্ব ৫ কিলোমিটার ও রাজধানী সান্তিয়াগো থেকে এর দূরত্ব ৪৬৬ কিলোমিটার। ২০১২ সালের হিসেব অনুযায়ী মোন্তে আগিলার জনসংখ্যা ৬,০৯০ জন।। বর্তমানে পরিত্যক্ত রেলপথ মোন্তে আগিলা-পোলকুরার একটি প্রধান কেন্দ্র ছিল এই এলাকা।
স্পেনীয় ভাষায় "মোন্তে আগিলা" শব্দদ্বয়ের অর্থ 'বাজপাখির পর্বত'। বিংশ শতাব্দীর প্রথমার্ধ পর্যন্ত ঐ অঞ্চলে বসবাসকারী স্থানীয় মানুষের বক্তব্য অনুযায়ী নামটি আসলে এসেছে স্থানীয় মাপুচে জনগোষ্টীর ব্যবহৃত মাপুদুগুন ভাষার শব্দ "নিয়ানকোমাউইদা" থেকে, যার অর্থ ঐ 'বাজপাখির পর্বত'।
আজ যে অঞ্চলের নাম "মোন্তে আগিলা" সেখানকার আদি অধিবাসী ছিল দক্ষিণ আমেরিকার চিলির মধ্য ও দক্ষিণ অংশ ও আর্জেন্তিনার লাগোয়া অঞ্চলের বাসিন্দা "মাপুচে" জনগোষ্ঠীর মানুষ। এই অঞ্চলের রুক্ষ ও অনুর্বর ভূমিরূপের সাথে নিজেদের জীবনযাত্রাকে খাপ খাইয়ে এরাই এই অঞ্চলে বাস করত। এই অঞ্চলে বাস করত মাপুচেদের যে উপজাতি, তাদের পরিচয় ছিল "কোইউঞ্চেস", যার অর্থ স্পেনীয় ভাষায় দাঁড়ায় - "লা খেন্তে দে লোস আরেনালেস", অর্থাৎ 'বালিতে বসবাসকারী মানুষেরা'।
১৮৫২ খ্রিষ্টাব্দে এই এলাকায় বংশ পরম্পরায় বহুযুগ ধরে বসবাসকারী আদি বাসিন্দারা তাদের বসত থেকে উৎখাত হয়ে এলাকা ছাড়তে বাধ্য হয়। এর কারণ ছিল চিলির তৎকালীন রাষ্ট্রপতি মানুয়েল বুলনেস প্রিয়েতোর জারি করা একটি ডিক্রি; ১৮৪১ থেকে জারি হওয়া ঐ ডিক্রিতে মাপুচেদের এলাকায় বাইরে থেকে আসা উপনিবেশকারীদের নতুন নতুন উপনিবেশ গড়ে তুলতে উৎসাহ দেওয়া হয়। এর ফলে সেই সময় মাপুচেদের উৎখাত করে একের পর এক জার্মান, ফরাসি ও ইতালীয় উপনিবেশ গড়ে ওঠে। ফলে এইসময় তাদের বেহাত হয়ে যাওয়া এলাকা উদ্ধারের উদ্দেশ্যে মাপুচেরা একাধিকবার বিদ্রোহ করে। ঊনবিংশ শতাব্দীর দ্বিতীয়ার্ধের চিলির ইতিহাসে আমরা এইধরনের একাধিক বিদ্রোহের সাক্ষাত পেয়ে থাকি।
১৮৭৯ - ১৮৮৩ খ্রিষ্টাব্দে চিলির সাথে বলিভিয়া ও পেরুর যৌথবাহিনীর যে প্রশান্ত মহাসাগরীয় যুদ্ধ অনুষ্ঠিত হয়, তারপর থেকেই মোন্তে আগিলা যুদ্ধের প্রয়োজনীয় বিভিন্ন সামগ্রী সরবরাহের কেন্দ্র হিসেবে গুরুত্বপূর্ণ হয়ে ওঠে। তাছাড়া যুদ্ধক্ষেত্রে ও অন্যত্র সৈন্য চলাচলেরও একটি গুরুত্বপূর্ণ কেন্দ্র হিসেবেও তা ব্যবহৃত হতে শুরু করে। ১৮৮৭ খ্রিষ্টাব্দের মধ্যেই মোন্তে আগিলার সাথে আর্জেন্তিনীয় শহর নেউকেন'এর একটি রেলযোগাযোগ ব্যবস্থা তৈরি হয়ে যায়, যার ফলে এলাকার অর্থনৈতিক ও সামাজিক উন্নয়ন ত্বরাণ্বিত হয়। এরপর মোন্তে আগিলা ও আর্জেন্তিনীয় শহর পোলকুরার মধ্যে রেলযোগাযোগ ব্যবস্থা গড়ে ওঠে; সাধারণভাবে এই রেলপথ রামাল নামে পরিচিত। মোন্তে আগিলার ইতিহাসে এই রেলপথের প্রতিষ্ঠা একটি অন্যতম মাইলস্টোন। এর ফলেই একটি আলাদা শহর হিসেবে মোন্তে আগিলার অস্তিত্ব সংহত হয়ে ওঠে। এর সাথে যোগ হয় ১৯০৫ সালে শুরু হওয়া চিলি-আর্জেন্তিনার মধ্যে বিস্তৃত "ফেরাকারিল ত্রাসানদিনো" নামক ২৪৮ কিলোমিটার দীর্ঘ আরও একটি রেলপথ, যার ফলে মোন্তে আগিলা অর্থনৈতিক ও বাণিজ্যিকভাবে খুবই উপকৃত হয়।
কিন্তু বিংশ শতাব্দীর দ্বিতীয়ার্ধে যোগাযোগব্যবস্থার কেন্দ্র হিসেবে মোন্তে আগিলা তার একদা গুরুত্ব হারাতে শুরু করে। নেউকেন'এর সাথে সংযোগকারী রেলপথটি ১৯৬৭ সালে বন্ধ হয়ে যায়। ৮০'এর দশকে রামালও পরিত্যক্ত হয়। এর ছাপ শহরের অর্থনীতির উপরও অনিবার্যভাবেই এসে পড়ে।
এ কাইন্ড অফ ইংলিশ

এ কাইন্ড অফ ইংলিশ () হচ্ছে ১৯৮৬ সালের একটি ব্রিটিশ নাট্য চলচ্চিত্র, যা পল হ্যালামের রচনায় রুহুল আমীন পরিচালনা করেন। এতে অভিনয় করেন ললিতা আহমেদ, জামিল আলী, আফরোজা বুলবুল, বাদশা হক এবং অ্যান্ড্রো জনসন। লন্ডনে বসবাসকারী এক বাঙ্গালী পরিবারের কাহিনী নিয়ে চলচ্চিত্রটি নির্মিত হয়েছে।
"এ কাইন্ড অফ ইংলিশ" বিশ্বব্যাপী বিভিন্ন প্রদর্শনীতে দেখানো হয় ফলে এটি অনেক আলোচিত হয়। চলচ্চিত্রটিকে ভিত্তোরিও দে সিকা এবং সত্যজিৎ রায়ের প্রথম কাজের সাথে তুলনা করা হয়।
প্যাট সিমকক্স

প্যাট্রিক লিওনার্ড সিমকক্স (; জন্ম: ১৪ এপ্রিল, ১৯৬০) কিম্বার্লিতে জন্মগ্রহণকারী দক্ষিণ আফ্রিকান সাবেক আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি অফ স্পিনার ছিলেন। এছাড়াও নিচেরসারিতে কার্যকরী ব্যাটসম্যানের দায়িত্ব পালন করতেন তিনি।
১৯৯০-এর দশকে দক্ষিণ আফ্রিকার পক্ষে ২০ টেস্ট ও ৮০টি একদিনের আন্তর্জাতিকে অংশ নিয়েছেন তিনি। ডারবানভিত্তিক ঘরোয়া প্রাদেশিক ক্রিকেটে নাটাল ডলফিন্সের প্রতিনিধিত্ব করেছেন প্যাট সিমকক্স।
৯০-এর দশকে কেপলার ওয়েসেলস ও হানসি ক্রনিয়ের নেতৃত্বাধীন প্রোটিয়া ক্রিকেট দলের অন্যতম লড়াকু খেলোয়াড় হিসেবে অংশ নিতেন। ১৯৯৬ সালের ক্রিকেট বিশ্বকাপের অন্যতম সদস্য ছিলেন তিনি। ঐ বিশ্বকাপে তার দল কোয়ার্টার ফাইনাল পর্যন্ত অগ্রসর হতে পেরেছিল।
১৯৯৭ সালের শেষদিকে এসসিজিতে অনুষ্ঠিত স্বাগতিক অস্ট্রেলিয়ার বিপক্ষে অনুষ্ঠিত ওডিআইয়ে সিমকক্সের উপর খেঁপে গিয়ে একপর্যায়ে খেলাটি বন্ধ হয়ে যায়। নিচেরসারিতে ব্যাটিং করলেও পাকিস্তানের বিপক্ষে টেস্টে সেঞ্চুরি করার কৃতিত্ব রয়েছে তার। নবম উইকেট জুটিতে ১৯৫ রান তুলে যৌথভাবে সর্বোচ্চ রানের রেকর্ড গড়েন।
১৯৯৭-৯৮ মৌসুমের কার্লটন এন্ড ইউনাইটেড সিরিজের প্রথম খেলায় অংশ নেন। ৪ ডিসেম্বর, ১৯৯৭ তারিখে সিডনি ক্রিকেট গ্রাউন্ডে স্বাগতিক অস্ট্রেলিয়ার বিপক্ষে ৩২ বলে অপরাজিত ২৭ রানের ইনিংস খেলেন। এছাড়াও বলহাতে নিয়ে ৪/২৮ বোলিং পরিসংখ্যান দাঁড় করান। অল-রাউন্ডার হিসেবে ৬৭ রানের ব্যবধানে দক্ষিণ আফ্রিকার জয়ে প্রভূতঃ ভূমিকা রাখেন। ফলশ্রুতিতে ম্যান অব দ্য ম্যাচের পুরস্কার লাভ করেন তিনি।
১৪ ফেব্রুয়ারি, ১৯৯৮ তারিখে সফরকারী পাকিস্তানের বিপক্ষে মনোজ্ঞ টেস্ট শতক হাঁকান। জোহেন্সবার্গের নিউ ওয়ান্ডারার্স স্টেডিয়ামে ১০৮ রানের ঐ ইনিংসের কল্যাণে খেলাটি ড্রয়ে পরিণত হয়েছিল। ইংল্যান্ডে অনুষ্ঠিত ১৯৯৮ সালের এমিরেটস ত্রি-দেশীয় প্রতিযোগিতায় নেন। বার্মিংহামের এজবাস্টন ক্রিকেট গ্রাউন্ডে অনুষ্ঠিত তৃতীয় খেলায় স্বাগতিক ইংল্যান্ডের বিপক্ষে সুন্দর ক্রীড়াশৈলী উপহার দেন। ১৮ আগস্ট, ১৯৯৮ তারিখে অনুষ্ঠিত ঐ খেলায় তার দল ১৪ রানের কষ্টার্জিত জয় তুলে নেয়। ৩৯ বলে ৫১ রানসহ ২/৩৬ বোলিং পরিসংখ্যান দাঁড় করান। ফলশ্রুতিতে ম্যান অব দ্য ম্যাচের পুরস্কারে ভূষিত হন।
১৯৯৮ সালে খেলোয়াড়ী জীবন থেকে অবসর নেন। ক্রিকেট খেলা থেকে অবসর নেয়ার পর সুপারস্পোর্ট ও ইএসপিএন স্টার স্পোর্টসের পক্ষে বিশ্বব্যাপী ক্রিকেট খেলার ধারাভাষ্যকর্মে মনোনিবেশ ঘটান। এছাড়াও নৈশভোজনের পর বক্তা হিসেবেও জনপ্রিয়তা পেয়েছেন।
তার সন্তান রাসেল প্রাদেশিক ক্রিকেটে নাটাল ডলফিন্সের পক্ষে খেলছেন। সিমকক্সের পিতা রজারও প্রাদেশিক ক্রিকেটে গ্রীকুয়াল্যান্ড ওয়েস্টের প্রতিনিধিত্ব করেছেন। সিমকক্স পরিবার দক্ষিণ আফ্রিকার দশটি পরিবারের অন্যতম হিসেবে তিন প্রজন্ম ধরে প্রথম-শ্রেণীর ক্রিকেটে অংশগ্রহণ করছে।
বিজয়ওয়াড়া বিমানবন্দর

বিজয়ওয়াড়া বিমানবন্দর (আইএটিএ: ভিজিএ, Ichhao: ভিওবিজেড) একটি পাবলিক আন্তর্জাতিক বিমানবন্দর যা অন্ধ্রপ্রদেশ রাজধানী অঞ্চলে বিমান পিরষেবা প্রদান করে। বিজয়ওয়াড়া বিমানবন্দরটি গন্নাভারামে অবস্থিত, যেখানে জাতীয় সড়ক ১৬ কলকাতা ও চেন্নাই শহরের মধ্যে সংযোগ ঘটিয়েছে। অন্ধ্রপ্রদেশ রাজধানী অঞ্চলে এয়ার ট্রাফিক বৃদ্ধি করার কারণে, ভারতীয় বিমানবন্দর কর্তৃপক্ষ উন্নয়ন এবং বিমানবন্দর অবকাঠামো নির্মাণ করেছে বিমানবন্দরটিতে। বিমানবন্দরের রানওয়ে ২০১১ সালে সম্প্রসারণ করা হয়েছিল, বৃহত্ত বিমানের ওঠা-নামা করার জন্য। 
দ্বিতীয় বিশ্বযুদ্ধের সময় গেন্নাভরাম (কেসরপল্লী) এয়ারফিল্ডটি একটি বেসামরিক বেস হিসেবে কাজ করেছিল, যার ফলে এটি একটি বেসামরিক বিমানবন্দরে পরিণত হয়েছিল। এয়ার ডেকান ২০০৩ সালের সেপ্টেম্বরে হায়দ্রাবাদ ও বিজয়ওয়াড়া মধ্যে একটি দৈনিক বিমান পরিষেবা চালু করেছে। ২০১১ সাল পর্যন্ত, বিমানবন্দরটি মাত্র চারটি উড়োজাহাজ পরিচালনা করছিল যেগুলি কিংফিশার এয়ারলাইন্স কর্তৃক পরিচালিত ছিল। ২০১১ সালে ফ্ল্যাগ ক্যারিয়ার এয়ার ইন্ডিয়া এবং প্রাইভেট এয়ারলাইন্স স্পাইসজেট এবং জেট এয়ারওয়েজ দ্বারা বিমানবন্দরে সরাসরি ফ্লাইট চালু করা হয়েছিল। অক্টোবর ২০১৩ সালে এয়ার কোস্টা, আঞ্চলিক এয়ারলাইন্সটি অপারেশনাল হাব হিসেবে বিজয়ওয়াড়া বিমানবন্দরকে নির্বাচিত করে, যা পরবর্তীতে ২০১৭ সালের ফেব্রুয়ারি মাসে বিমান পরিচালনা বন্ধ করে দেয়। ৫ মে ২০১৭ তারিখে বিজয়ওয়াড়া বিমানবন্দরকে ভারত সরকারের থেকে একটি আন্তর্জাতিক বিমানবন্দর হিসাবে ঘোষণা করা হয়। রাষ্ট্রপতি আনুষ্ঠানিকভাবে কার্যকর ১-৮-২০১৭ থেকে আন্তর্জাতিক বিমানবন্দর হিসাবে ঘোষণা করেন। ইন্টারন্যাশনাল ফ্লাইট ২০১৮ সালে দুবাই এবং সিঙ্গাপুর থেকে পরিচালনা করা হবে আশা করা হচ্ছে।
বিমানবন্দরটি ৫৩৭ একর (২১৭ হেক্টর) এলাকা এবং ২,২৮৬ মিটার (৭,৫০০ ফুট) দীর্ঘ রানওয়ে নিয়ে গঠিত। বিমানবন্দরটি চারটির এটিআর ৭২/বোম্বারডি কিউ৪০০ এবং বোয়িং ৭৩৭/এয়ারবাস এ৩০০ এর জন্য দুটি পার্কিং বে রয়েছে। আরো ১০ টি পার্কিং বে-এর নির্মাণ চলছে যা ২০১৭ সালের জুন নাগাদ শেষ হবে। (৩-৫-২০১৭) ৩১,০০০ বর্গ মিটারের একটি নতুন টার্মিনাল নির্মাণ করা হচ্ছে ₹৫০০ কোটি ঝাকা খরচ করে। 
ক্রমবর্ধমান যাত্রী পরিবহনের জন্য, একটি নতুন টার্মিনাল ভবন এর ভিত্তি প্রস্তর অক্টোবর ২০১৫ সালে স্থাপিত হয়। টার্মিনালটি ১৪ মাসের মধ্যে সম্পন্ন হয় এবং ২০১৭ সালের ১২ জানুয়ারি উদ্বোধন করা হয়। ১৩৫ কোটি টাকায় নির্মিত কাঠামোটি আন্তর্জাতিক টার্মিনাল নির্মাণের আগে একটি অন্তর্বর্তী টার্মিনাল হিসাবে কাজ করবে।
অন্তর্বর্তীকালীন টার্মিনাল এবং আনুষ্ঠানিক লাউঞ্জ ১২,৯৯৯ বর্গ মিটার জুড়ে চেক ইন এলাকা, আগমনের হল, মিটিং এবং সেবা সিঁড়ি, বিমান চলাচলের ব্যবস্থা, এবং ব্যাগ এলাকা আপ ব্যবস্থা। লাউঞ্জ ৩,৬১৩ বর্গ মিটারের মধ্যে বিস্তৃত। টার্মিনাল যে কোনও সময়ে ৫০০ যাত্রীকে হ্যান্ডেল করতে পারে এবং ১৮ টি চেক-ইন কাউন্টারে রয়েছে।
কুনুর নদ

কুনুর নদ পূর্ব বর্ধমান জেলাতে অবস্থিত । গুসকরা শহরের উপর দিয়ে প্রবাহিত হয়ে , মঙ্গলকোট ব্লকের নুতনহাট শহরের কাছে অজয় নদে গিয়ে পড়েছে। এটি অজয় নদের অন্যতম প্রধান উপনদী।
তিরুচিরাপল্লী আন্তর্জাতিক বিমানবন্দর

তিরুচিরাপল্লী আন্তর্জাতিক বিমানবন্দর (আইএটিএ: টিআরজেড, আইসিএও: ভিওটআর) ভারতের তামিলনাড়ু রাজ্যের তিরুচিরাপল্লী শহরের একটি আন্তর্জাতিক বিমানবন্দর। এটি তিরুচিরাপ্পল্লি-পুদুককোটাই ন্যাশনাল হাইওয়ে ৩৩৬ এর পাশে, শহরের কেন্দ্রে থেকে প্রায় ৫ কিমি (৩.১ মাইল) দক্ষিণে অবস্থিত। বিমানবন্দর আইএসও ৯০০১: ২০০৮ মানের প্রত্যয়িত এবং ৪ অক্টোবর ২০১২ সালে আন্তর্জাতিক বিমানবন্দর হিসাবে ঘোষণা করা হয়। এটি তামিলনাড়ু রাজ্যে চেন্নাইয়ের পরে আন্তর্জাতিক যাত্রী পরিবহনের ক্ষেত্রে দ্বিতীয় বৃহত্তম বিমানবন্দর এবং চেন্নাই ও কোয়েম্বাটোরের পাশে মোট যাত্রী পরিবহনে তৃতীয় বৃহত্তম বিমানবন্দর। বিমানবন্দরটি ৭০২ একর এলাকা জুড়ে অবস্থান করছে।
দ্বিতীয় বিশ্বযুদ্ধের সময় এই বিমানবন্দরটি ব্রিটিশ কর্তৃক প্রতিষ্ঠিত হয় এবং বিশ্বযুদ্ধের সময় প্রাথমিকভাবে ব্রিটিশ এয়ারফোর্স কর্তৃক ব্যবহৃত হয়। যুদ্ধবিমান বিমানবন্দরে আনা এবং মেরামত ও রক্ষণাবেক্ষণ জন্য ২ কিমি দূরে পোনমালাইে একটি কর্মশালায় নেওয়া হয়। যুদ্ধ শেষ হওয়ার পর বেসামরিক অভিযানের জন্য বিমানবন্দরকে অনুমতি দেওয়া হয়েছিল।
এয়ারলাইন্সের প্রথম অবতরণের ইতিহাস জানা যায় ১৯৩৬ সালে যখন কলম্বো থেকে ভারতের প্রথম এয়ারমামটি টাটা'র "গুডভিল ফ্লাইট" দ্বারা পরিচালিত হয়েছিল, এটি এইচ.ডি. ২৩ ডিসেম্বর ১৯৩৬ খ্রিষ্টাব্দে বুরুচি, হায়দ্রাবাদ, মাদ্রাজ এবং ত্রিচিনপলিতে থামানোর পর কলম্বো থেকে বম্বে পর্যন্ত পরিচালনা করে। বোম্বাই-ত্রিভান্ট্রুম-তিরুচিরাপল্লি রুটের বাণিজ্যিক ফ্লাইটগুলি ১৯৪১ সালে চালু ছিল। ১৯৪৭ সালে কলম্বো ও তিরুচিরাপল্লি মধ্যে বিমান চালনা করার জন্য শ্রীলঙ্কা সরকার কর্তৃক অনুমতি পাওয়ার পর, ভারত সরকার পূর্ণ কর্মসংস্থানের জন্য আয়োড্রোম উন্নত করেছিল এবং ১৯৪৮ সালে কলম্বোতে বিমান পরিচালনা অনুমোদন করেছিল। ১৯৪৮ সালের ৩ ডিসেম্বরে কলম্বো ও করাচির মধ্যে একটি নিয়মিত সাবস্ক্রাইব বাণিজ্যিক সেবা উদ্বোধনের পর এয়ার শ্রীলঙ্কা তিরুচিরাপল্লি ও বোম্বে মাধ্যমে যাত্রীদের সঙ্গে ডাকাটা ফ্লাইট ব্যবহার করে। 
এয়ার সিংহল (শ্রীলংকার এয়ারলাইন্স) ১৯৪০-এর দশকের শেষ দিকে বিমান পরিচালনা শুরু করে, ৮০-এর দশকে ইন্ডিয়ান এয়ারলাইন্সের যাত্রা শুরু হয়। ত্রিচি থেকে কলম্বো পর্যন্ত জাফনা বিমানবন্দর হয়ে বিমান চালিত করে। এটি একটি কাস্টমস এয়ারপোর্ট ছিল ৪ অক্টোবর ২০১২ পর্যন্ত, যখন এটি বেসামরিক বিমান চলাচল মন্ত্রণালয় কর্তৃক আন্তর্জাতিক বিমানবন্দরের অবস্থা দেওয়া হয়েছিল।
আ ডগ্‌স লাইফ

আ ডগ্‌স লাইফ (ইংরেজি: A Dog's Life) হল ১৯১৮ সালে মুক্তিপ্রাপ্ত মার্কিন হাস্যরসাত্মক নির্বাক চলচ্চিত্র। ছবিটি রচনা, প্রযোজনা ও পরিচালনা করেছেন চার্লি চ্যাপলিন। এটি ফার্স্ট ন্যাশনাল পিকচার্স স্টুডিওর অধীনে চ্যাপলিনের নির্মিত প্রথম চলচ্চিত্র। এই ছবির কেন্দ্রীয় চরিত্র "স্ক্র্যাপ্‌স" নামে একটি কুকুর, যা দ্য ট্রাম্প (চ্যাপলিন) ও একজন বারের গায়িকাকে (এডনা পারভায়েন্স) সুখী জীবন গঠনে সাহায্য করে। এতে চ্যাপলিনের ভাই সিডনি চ্যাপলিন একটি ছোট চরিত্রে অভিনয় করেন এবং এটি প্রথম চলচ্চিত্র যেখানে তারা দুই ভাই একসাথে পর্দায় অভিনয় করেছেন।
চার্লস ল্যাপওর্থ চ্যাপলিনের সাক্ষাৎকার নিতে গিয়ে চ্যাপলিনের সাথে পরিচিত হন। ল্যাপওর্থ ছিলেন একজন সংবাদপত্রের সম্পাদক। চ্যাপলিন তাকে এই ছবিতে কনসালটেন্ট চরিত্রে অভিনয়ের সুযোগ দেন।
দিল্লিতে ধোঁয়াশা

দিল্লিতে ধোঁয়াশা বলতে ভারতের রাজধানী শহর নতুন দিল্লি এবং তার আশেপাশের অঞ্চলে (তথা ভারতের জাতীয় রাজধানী অঞ্চলের) বায়ু-দূষণের কারণে নিয়মিতভাবে সৃষ্ট ধোয়াঁশাকে বোঝায়। এই সময় বায় দূষণ পিএম ২.৫ এবং পিএম ১০ উভয় মাত্রার স্তরের উপরে ছিল। এটি ১৯৯৯ সালের পর থেকে দিল্লিতে বায়ুগত মানের সবচেয়ে খারাপ মাত্রা হিসাবে রিপোর্ট করা হয়েছে।
কম দৃশ্যমানতা শহর জুড়ে দুর্ঘটনা ঘটেছে, বিশেষ করে যমুনা এক্সপ্রেসওয়েতে ২৪ টি গাড়ির দুর্ঘটনা ঘটেছে। 
"গ্রেট স্মগ" জনসাধারণের পরিবহনের স্থগিত এবং বিলম্বের কারণ হয়ে দাঁড়ায়, প্রাথমিকভাবে ট্রেন এবং বিমান পরিষেবা বন্ধ হয়ে যায়, যার ফলে জনগণকে অনেক যাতায়াত সমস্যার মধ্যে পরতে হয়েছিল।
বর্তমান ঠান্ডা আবহাওয়া, স্থায়ী বায়ুতে আটকানো ধোঁয়ার প্রাথমিক উৎসগুলি হল দার্য্য বস্তু, হালকা বর্জ্য, সড়কের ধুলো, বিদ্যুৎ কেন্দ্র, কারখানা এবং যানবাহন।
বায়ু মানের পিএম ২.৫ এবং পিএম ১০ পরিমাণে বায়ুতে সাসপেন্ডেড দ্বারা পরিমাপ করা যায়। ৭ নভেম্বর, ২০১৭ তারিখে দিল্লিতে পিএম ২.৫ মাত্রা বেড়ে দাঁড়ায় ৯৯৯, প্রস্তাবিত ৬০ মাইক্রোগ্রামের চেয়ে অনেক বেশি। একই সময়ে পিএম ১০ মাত্রা ৯৯৯-এর লক্ষ্যমাত্রা (মনিটরের জন্য সর্বাধিক মাত্রা) এর পরিবর্তে ১০০ এর প্রস্তাবিত সীমা।
আবার ৮ নভেম্বর ২০১৭ সালে পিএম ২.৫ মাত্রা ৪৪৯ পর্যন্ত উন্নীত (প্রস্তাবিত ৬০ মাইক্রোগ্রাম) হয়েছিল। একই সময়ে পিএম ১০ শট ৬৬৩ পর্যন্ত উন্নীত হয়।
এই সময়ের মধ্যে দিল্লিতে তাপমাত্রা ছিল ১৫ থেকে ২৯ ডিগ্রী সেন্টিগ্রেড (~ ৬৬ ডিগ্রী ফারেনহাইট)।
দক্ষিণ ইউরোপ

ইউরোপ মহাদেশের দক্ষিণ অংশটিকে দক্ষিণ ইউরোপ বলে। এটিকে অনেক সময় ভূমধ্যসাগরীয় ইউরোপ নামেও ডাকা হয়। ভৌগোলিক, অর্থনৈতিক ও সাংস্কৃতিক দৃষ্টিকোণ থেকে দক্ষিণ ইউরোপের একাধিক সংজ্ঞা দেওয়া সম্ভব। তবে বেশির ভাগ সংজ্ঞাতে দক্ষিণ ও পূর্ব স্পেন, দক্ষিণ ফ্রান্স, ইতালি, প্রাক্তন যুগোস্লাভিয়ার আড্রিয়াটিক সাগর উপকূল, আলবেনিয়া, গ্রিস এবং ইউরোপীয় তুরস্কের পূর্ব থ্রাকে অঞ্চলটিকে অন্তর্ভুক্ত করা হয়; পর্তুগাল ভূমধ্যসাগরের উপকূলবর্তী না হলেও এই দেশটিকেও দক্ষিণ ইউরোপের অংশ গণ্য করা হয়।
এছাড়া ভূমধ্যসাগরের মধ্যে অবস্থিত কর্সিকা দ্বীপ, সার্দিনিয়া দ্বীপ, সিসিলি দ্বীপ, ক্রিট দ্বীপ, বালেয়ারীয় দ্বীপপুঞ্জ এবং দ্বীপরাষ্ট্র সাইপ্রাস ও মাল্টাকেও দক্ষিণ ইউরোপের অংশ হিসেবে গণ্য করা হয়।
২০০৯-এর শিযুওকা ভূমিকম্প

২০০৯ শিযুওকা ভূমিকম্প ৬.৪ মাত্রায় সংগঠিত হয় যা জাপানের হোনশু প্রদেশের দক্ষিণ দিকে শিযুওকা প্রশাসনিক অঞ্চল জুড়ে আগস্টের ১১ তারিখ স্থানীয় সময় ০৫:০৭টায় (১০ আগস্ট, ২০:০৭ ইউটিসি) অনুভূত হয়।
ইযু, ইয়াইযু, মাকিনহারা, অমায়েযাকি এবং শিযুওকাতে এই ভূমিকম্পের সিসমিক তীব্রতা ছিল ৬।
শিযুওকায় ১জন মহিলা মারা যায়, ১৩৪ জন আহত হয়, এবং ৬,০০০ ভবনে কিঞ্চিৎ ক্ষয়ক্ষতি পরিলক্ষিত হয়। তাছাড়া, তমেই মহাসড়কটি ক্ষতিগ্রস্ত হয়।
এই এলাকায়, এটা অনুমান করা হয় যে নিকট ভবিষ্যতে এম৮ মাত্রার টোকাই ভূমিকম্প ঘটতে পারে।
ম্যাডিসন ইসেম্যান

ম্যাডিসন ইসেম্যান (জন্ম ফেব্রুয়ারি, ১৪, ১৯৯৭) একজন মার্কিন অভিনেত্রী। তিনি মার্কিন টেলিভিশন চ্যানেল সিএমটিতে প্রচারিত হাস্যরসমূলক ধারাবাহিক "স্টিল দ্য কিং" এ তার ভূমিকার জন্য পরিচিত। ধারাবাহিকটিতে তিনি মার্কিন গায়ক বিলি রে সাইরাস'এর কন্যার ভূমিকায় অভিনয় করেছেন। হাস্যরস ভিত্তিক "স্টিল দ্য কিং" ধারাবাহিকে চরিত্র পাওয়ার জন্য তাকে বেশ কয়েক মাস ধরে সর্বমোট চারটি পরীক্ষা দিতে হয়েছিল। 
ইসেম্যান মার্কিন যুক্তরাষ্ট্রের সাউথ ক্যারোলাইনা রাজ্য থেকে এসেছেন। 
তাকে মার্কিন টেলিভিশন চ্যানেল এবিসিতে প্রচারিত পারিবারিক এবং দৈনন্দিন কাহিনী সমৃদ্ধ হাস্যরস ধারাবাহিক "মডার্ন ফ্যামিলি" এবং শিশুতোষ চ্যানেল নিকেলোডিয়ন-এ প্রচারিত আরেকটি হাস্যরসমূলক ধারাবাহিক "হেনরি ডেন্জার" হাজির হতে দেখা গিয়েছে। ২০১৭ সালে, তিনি সদ্য মুক্তি পাওয়া উত্তেজনাময় ঘটনা এবং দু:সাহসিক কর্মপ্রচেষ্টাসম্পন্ন জনপ্রিয় মার্কিন চলচ্চিত্র ""-এ "বেথানি" ভূমিকায় অভিনয় করেন।
কারেন গিলান

কারেন শেইলা গিলান (জন্ম ২৮ নভেম্বর ১৯৮৭)) একজন স্কটিশ অভিনেত্রী, পরিচালক, এবং চিত্রনাট্যকার। তিনি অধিক পরিচিত "এ্যমি পন্ড" নামে, এ্যমি একটি কম্পানীওন চরিত্র "এলিভেন্থ ডক্টর", বিবিসির বিজ্ঞান কথাসাহিত্য সিরিজ "ডক্টর হু" (২০১০-১৩)-এ অভিনয়ের জন্য। চলচ্চিত্রে, তিনি অধিক পরিচিত "নেবুলা" চরিত্রে মার্ভেল সিনেম্যাটিক ইউনিভার্স এর চলচ্চিত্র "গার্ডিয়ানস অফ দ্য গ্যালাক্সি" (২০১৪) এবং "গার্ডিয়্যান্স অফ দ্য গ্যালাক্সি ভল. ২" (২০১৭)-এ অভিনয়ের জন্য, এবং একই চরিত্রে "" (২০১৮) এবং "অ্যাভেঞ্জারস এন্ডগেম" (২০১৯)-এ অভিনয় করেন । ২০১৭-এ তিনি "" এবং "জুমাঞ্জি:দ্যা নেক্সট লেভেল" (২০১৯) চলচ্চিত্রে "রুবি" "রাউন্ডহাউজ" চরিত্রে অভিনয় করেছেন। ২০১৭-এ, তিনি তার প্রথম চলচ্চিত্র "দ্য পার্টি'স জাস্ট বিগেইনিং" লিখেন ও পরিচালনা করেন। 
গিলান জন্মগ্রহণ করেন ও বেড়ে ওঠেন স্কটল্যান্ডের "ইনভার্নেস"-এ, তিনি "ম্যারি" এবং "রেয়মন্ড জন গিলান" এর একমাত্র কন্যা, তিনি একজন গায়ক ও রেকডিং আর্টিস্ট।
যখন এ্যমির বয়স ১৬, সে তখন এডিনবার্গে চলে আসেন এবং "টেলফোর্ড কলেজ"-এ "এইচএনসি অভিনয় ও পারফরমেন্সেরর" উপর একটি কোর্স সম্পূর্ণ করেন। তিনি ১৮ বছর বয়সে লন্ডনে যান নাট্য স্কুল, "ইতালিয়া কন্টি একাডেমী অব থিয়েটার আর্টস"-এ পড়াশুনার জন্য।
২০১১-এ, গিলান ফ্যাশন টার্গেট ব্রেস্ট ক্যান্সার (এফটিবিসি) এর উন্নয়নে এবং লন্ডনে "গ্রেট অরোমন্ড স্ট্রিট হসপিটাল" এর স্কুইরেল ওয়ার্ডের খোলার ব্যাপারে সাহায্য করেছেন।
তিনি বলেছিলেন যে, যদিও তার পরিবার ক্যাথলিক, তিনি কখনও ব্যাপিস্ট হননি এবং ধর্মীয়ও হয়নি।
মুখা খেল

মুখা খেল ভারতের পশ্চিমবঙ্গের জলপাইগুড়ি জেলার একটি বিশেষ প্রসিদ্ধ লোকনৃত্য। এখানকার রাজবংশী সম্প্রদায়ের পুরুষরা অবসরে মুখোশ বা 'মুখা' পরে সংলাপমূলক গান ও নৃত্যের মাধ্যমে অভিনয় প্রদর্শন করেন।
জলপাইগুড়ি অঞ্চলের রাজবংশী পুরুষরা মুখাখেলের মাধ্যমে বিভিন্ন হিন্দু পৌরাণিক কাহিনী বা দৈনন্দিন জীবনসমস্যা নিয়ে তৈরি গল্প ফুটিয়ে তোলেন। এতে থাকে — গান, অভিনয় ও নৃত্য। প্রধান অনুষঙ্গ মুখোশ ছাড়াও বাদ্যযন্ত্র হিসেবে থাকে দোতারা, সারিন্দা, মৃদঙ্গ ও জুড়ি। অভিনেতারা মুখোশের ভিতর থেকে স্থানীয় ভাষায় সংলাপ বলেন।
ব্যারি হ্যাডলি

ব্যারি জর্জ হ্যাডলি (; জন্ম: ১৪ ডিসেম্বর, ১৯৪১) ক্যান্টারবারির ক্রাইস্টচার্চে জন্মগ্রহণকারী নিউজিল্যান্ডীয় সাবেক আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে ক্যান্টারবারির প্রতিনিধিত্ব করতেন ব্যারি হ্যাডলি। দলে তিনি মূলতঃ ডানহাতি উদ্বোধনী ব্যাটসম্যানের দায়িত্ব পালন করতেন।
বিখ্যাত ক্রিকেটার ডেল হ্যাডলি ও স্যার রিচার্ড হ্যাডলি’র ভাই তিনি। এছাড়াও, প্রথিতযশা ক্রিকেটার ওয়াল্টার হ্যাডলি’র সন্তান তিনি।
১৯৬১-৬২ মৌসুমে ক্যান্টারবারির পক্ষে প্রথম-শ্রেণীর ক্রিকেটে খেলতে নামেন। দলটির পক্ষে ১৯৮০-৮১ মৌসুম পর্যন্ত খেলতে থাকেন। এ সময়ে ৮৪টি প্রথম-শ্রেণীর খেলায় অংশগ্রহণ ছিল তার। তবে খেলোয়াড়ী জীবনের শেষদিকে সফলতা পেয়েছিলেন। তন্মধ্যে, ১৯৭৫-৭৬ মৌসুমে ৪৪.৭৬ গড়ে ৫৮২ রান তুলেছিলেন। ওতাগোর বিপক্ষে খেলোয়াড়ী জীবনের শেষ মৌসুমে অপরাজিত ১৬৩ রান তুলেন যা তার ব্যক্তিগত সর্বোচ্চ সংগ্রহ ছিল।
১৯৭৫ সালে নিউজিল্যান্ডের পক্ষে খেলার জন্য আমন্ত্রিত হন। সর্বমোট দুইটি ওডিআইয়ে অংশ নেয়ার সৌভাগ্য হয় ব্যারি হ্যাডলির। ৮ মার্চ, ১৯৭৫ তারিখে ইংল্যান্ডের বিপক্ষে একদিনের আন্তর্জাতিকে অভিষেক ঘটে তার। ১৯৭৫ সালের বিশ্বকাপে গ্রুপ পর্বে স্বাগতিক দলের বিপক্ষে দলের দ্বিতীয় খেলায় অংশ নিয়েছিলেন। ঐ খেলায় তার দল ৮০ রানে পরাজিত হয়েছিল।
মোঃ কামরুজ্জামান

অধ্যক্ষ মোঃ কামরুজ্জামান হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। মুক্তিযুদ্ধে অনন্য সাধারণ অবদানের জন্য ২০১৩ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
এদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৩ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
গ্রাহকত্ব

তড়িৎ প্রকৌশলে গ্রাহকত্ব () বলতে একটি বৈদ্যুতিক বর্তনী বা বৈদ্যুতিক যন্ত্রাংশের ভেতর দিয়ে বিদ্যুৎ কত সহজে প্রবাহিত হতে পারে তার পরিমাপকে বোঝায়। ধারকত্বকে সামগ্রিক প্রতিরোধের (Impedance) বিপরীত একটি ধারণা হিসেবে সংজ্ঞায়িত করা হয়। গ্রাহকত্বের এস আই একক সিমেন্স (প্রতীক S)। অতীতে এই এককটি "মো" (mho) নামে পরিচিত ছিল এবং এর প্রতীক ছিল ℧ (বড় হাতের ওমেগার Ω উলটো)। ১৮৮৭ সালের ডিসেম্বর মাসে ইংরেজ প্রকৌশলী ও পদার্থবিজ্ঞানী অলিভার হেভিসাইড গ্রাহকত্ব ধারণাটির ইংরেজি পরিভাষা হিসেবে "অ্যাডমিটেন্স" (Admittance) কথাটি প্রথম উদ্ভাবন করেন।
গ্রাহকত্বকে নিচের গাণিতিক সূত্রটি দিয়ে সংজ্ঞায়িত করা যায়।
যেখানে 
রোধ (Resistance) হল সুস্থিত বিদ্যুৎপ্রবাহে বর্তনী দ্বারা সৃষ্ট বাধার পরিমাপ। অন্যদিকে সামগ্রিক প্রতিরোধ (Impedance) ধারণাটিতে কেবল রোধ-ই নয়, বৈদ্যুতিক বর্তনীর বিভিন্ন উপাদানের (বিশেষ করে ধারক ও আবেশকের) প্রতিক্রিয়াশীলতাকেও (Reactance) গণনায় ধরা হয়। সুতরাং, গ্রাহকত্ব কোনও সুস্থিত বিদ্যুৎপ্রবাহ কত সহজে প্রবাহিত হয় শুধুমাত্র তা-ই পরিমাপ করে না, বরং মেরুকরণের (Polarization) ফলে বর্তনীর উপাদানের উপরে যে চলমান প্রভাব পড়ে, সেটির সংবেদনশীলতাও (Susceptance) পরিমাপ করে। অর্থাৎ
যেখানে 
সামগ্রিক প্রতিরোধকে একটি গাণিতিক রাশি Z হিসেবে গণ্য করা যায়, যে রাশিটি বাস্তব এবং অবাস্তব অংশ নিয়ে গঠিত। এটিকে নিচের সূত্র দিয়ে প্রকাশ করা যায়। 
যেখানে
গ্রাহকত্ব সামগ্রিক প্রতিরোধের মতই একটি জটিল সংখ্যা যার বাস্তব অংশ (পরিবাহকত্ব, G) এবং কল্পিত অংশ (সংবেদনশীলতা, "B"):
যেখানে "G" (পরিবাহকত্ব) এবং "B" (সংবেদনশীলতা) নিম্নরূপে সূত্রায়িত:
গ্রাহকত্বের মাত্রা ও দশা নিচের সমীকরণে পাওয়া যায়:
যেখানে 
উল্লেখ্য যে, (উপরে যেভাবে দেখানো হয়েছে) গ্রাহকত্বের ক্ষেত্রে প্রতিক্রিয়াশীলতার চিহ্ন বিপরীত হবে; অর্থাৎ ধারকীয় সংবেদনশীলতা ধনাত্মক এবং আবেশীয় সংবেদনশীলতা ঋণাত্মক হয়।
ট্রান্সফরমার এবং ট্রান্সমিশন লাইন এর বৈদ্যুতিক  নকশায় সান্ট উপাংশ নির্দিষ্ট মডেলের মধ্যে ন্যূনতম প্রতিরোধের পথ প্রদান করে যা গ্রাহকত্ব নামে সাধারণত উল্লেখ করা হয়। অধিকাংশ ট্রান্সফরমার মডেলের প্রতিটি অংশে সান্ট উপাংশ রয়েছে যা প্রবাহ এবং কোরের ক্ষতি চুম্বকিত করে।এই সান্ট উপাদান মুখ্য বা গৌন পাশে উল্লেখ করা যেতে পারে।সরলীকৃত ট্রান্সফরমার বিশ্লেষণের জন্য সান্ট উপাংশের গ্রাহকত্ব অগ্রাহ্য করা যেতে পারে।যখন সান্ট উপাংশের সিস্টেমের কার্যপ্রনালীতে প্রভাব অগ্রাহ্য করা যাবে না,তখন একে বিবেচনায় আনতে হবে। নিচের নকশায়, সকল সান্ট উপাংশ মুখ্য পাশে আছে।সান্ট উপাংশের বাস্তব ও কল্পিত অংশ যথাক্রমে পরিবাহিতা G ও সাসেপ্টেন্স B দ্বারা দেখানো হয়েছে।
ট্রান্সমিশন লাইন শত শত কিলোমিটার প্রসারিত করতে পারে,যার উপর লাইনের ধারকত্ব ভোল্টেজের মাত্রাকে প্রভাবিত করতে পারে।৮০ কিলোমিটারের চেয়ে কম লাইনের ক্ষেত্রে প্রযোজ্য, ছোট লাইনের প্রবাহ বিশ্লেষণের জন্য, এই ধারকত্ব ও সান্ট উপাংশ অগ্রাহ্য করা যেতে পারে।সাধারণত মাঝারি লাইন বিভাগে গণ্য, ৮০ এবং প্রায় ২৫০ কিলোমিটার এর মধ্যবর্তী লাইনের জন্য সান্ট গ্রাহকত্ব
formula_12
যেখানে
Y – মোট সান্ট গ্রাহকত্ব
y – প্রতি একক দৈর্ঘ্যে সান্ট গ্রাহকত্ব
l – লাইনের দৈর্ঘ্য 
C – লাইনের ধারকত্ব
জাহানিয়া মসজিদ

জাহানিয়া মসজিদ ভারতের পশ্চিমবঙ্গে অবস্থিত একটি ইসলাম ধর্মীয় প্রাচীন স্থাপত্য। এই মসজিদটি পশ্চিমবঙ্গের মালদা জেলায় (প্রাচীনঃ গৌড় নগর) অবস্থিত। অত্যন্ত দৃষ্টিনন্দন স্থাপত্যশৈলীর এই মসজিদটির সাথে সুলতানি আমলে বাংলায় নির্মিত ঝিনাইদহের গলাকাটা মসজিদ, ঢাকার বাবা আদমের মসজিদ প্রভৃতির সাদৃশ্য রয়েছে। এই মসজিদকে কখনও কখনও ‘‘জন জন মিয়ার মসজিদ’’ বা ‘‘ঝনঝনিয়া মসজিদ’’ও বলা হয়।
সুলতান গিয়াসউদ্দীন মাহমুদ শাহের শাসনামলে জনৈক বিবি মালতি এই মসজিদটি নির্মাণ করেন। মসজিদটি ১৫৩৫ সালে নির্মাণ করা হয়। এই মসজিদটিকে ‘‘জাহানিয়া মসজিদ’’ নামে ডাকা হয়, যা মূলতঃ ‘জাহানগাস্ত’ নামীয় একজন সুফির নামের অপভ্রংশ।
এই মসজিদটিকে গৌড় অঞ্চলে সুলতানি আমলের সর্বশেষ নিদর্শন হিসাবে বিবেচনা করা হয়, যার সাথে মিল রয়েছে সুলতানি আমলে বা এর পরবর্তী সময়ে নির্মিত টাঙ্গাইলের আতিয়া মসজিদ, গৌড়ের কদম রসূল মসজিদ, ঝিনাইদহের গলাকাটা মসজিদ, ঢাকার বাবা আদমের মসজিদ প্রভৃতির।
মসজিদটি ইটের তৈরি, যার বাইরের দিকের পরিমাপ ১৭.৫ মিটার × ১২.৮ মিটার এবং ভেতরের দিকের পরিমাপ ১২.২০ মিটার × ৮ মিটার। মসজিদের পূর্বদিকে তিনটি প্রবেশপথ এবং কোণগুলিতে অষ্টভুজাকৃতি মিনার রয়েছে।
কেন্দুলি মেলা

জয়দেব মেলা বা জয়দেব-কেন্দুলি মেলা পশ্চিমবঙ্গের বীরভূম জেলার জয়দেব কেন্দুলি গ্রামের একটি ঐতিহ্যবাহী মেলা। প্রতি বছর মকর সংক্রান্তির দিন পুণ্যস্নানের মাধ্যমে এই ঐতিহ্যবাহী মেলা শুরু হয়। এই মেলাকে ঘিরে মানুষের মধ্যে এক উন্মাদনার সৃষ্টি হয়। এই মেলা মূলত বীরভূমের সংস্কৃত পণ্ডিত জয়দেবের স্মৃতি তর্পণ উদ্দেশ্যে উদযাপিত হয়।
অজয় নদের পাড়ে ছোট্ট গ্রাম জয়দেব কেন্দুলি। নদীর পাড়ে বাউল আখড়ায় বসেছে জমজমাট গানের আসর। প্রতিবছরই এই সময়টার অপেক্ষায় দিন গোনেন বাউলপ্রেমী মানুষজন। মকরস্নানের দিন থেকেই শুরু হয়ে যায় গান-বাজনা, মেলা, উত্‍সব। কেন্দুলি গ্রামে গীতগোবিন্দের রচয়িতা কবি জয়দেবের জন্মস্থান। লক্ষ্মণসেনের সভাকবি ছিলেন তিনি। লক্ষ্মণসেনই এখানে রাধামাধব মন্দির প্রতিষ্ঠা করেন।
জয়দেব মেলা মানেই বাউল গানের আসর। সেইসঙ্গে অবশ্যই কীর্তন।
বীরভূম-বর্ধমান জেলার সীমান্ত বরাবর বয়ে চলা অজয় নদের ধারে কেন্দুলি গ্রাম। এখানেই ছিল রাজা লক্ষ্মণ সেনের সভাকবি জয়দেবের নিবাস। রাধাগোবিন্দের মন্দির সহ কেন্দুলিতে জয়দেবের স্মৃতিধন্য বহু দ্রষ্টব্য থাকলেও কেন্দুলির সব চেয়ে বড় পরিচয় পৌষ সংক্রান্তির মেলা, যাকে কেন্দ্র করে কেন্দুলির কথা আজ দেশের সীমানা ছাড়িয়েছে। প্রাচীনত্ব ও জনপ্রিয়তার নিরিখে এ মেলা আজ দেশের অন্যতম প্রধান মেলা হিসেবে পরিগণিত হয়। এই একবিংশ শতকেও সমাগম হয় লক্ষাধিক মানুষের। ঐতিহাসিকদের মতে গঙ্গাবোধে অজয়ে মকরস্নান উপলক্ষেই এই মেলার সূচনা হয়েছে সুদূর অতীতে। পরে তার সঙ্গে জয়দেবীয় ঐতিহ্যধারা যুক্ত হয়ে হয়েছে জয়দেবের মেলা।
অজয় নদে মকর সংক্রান্তির দিনে পুণ্যার্থীরা স্নান করেন। এই সময় নদীতে জল কম থাকে। সেই কারণে প্রতিবছর প্রশাসন থেকে বালি তুলে জল জমানোর ব্যবস্থা করা হয়। সেখানে ডুব দেওয়ার জন্য পুরুষ ও মহিলাদের জন্য আলাদা আলাদা ঘাট বানানো হয় প্রতিবছর।
জয়দেব মেলা মানেই বাউল গানের আসর। সেই সঙ্গে অবশ্যই কীর্তন। প্রতিবছর এই মেলায় তৈরি করা হয় কীর্তনীয়াদের জন্য কীর্তনের আখড়া এবং বাউলদের জন্য বাউলের আখড়া। প্রায় ৩০০ টি আখড়া তৈরি করা হয় মেলাটিতে। মেলার স্থানের পাশের রামপুর ফুটবল মাঠেও চলে মেলা।
ট্রেনে বোলপুর স্টেশন থেকে বাসে করে যাওয়া যায়। বোলপুর বাস স্ট্যান্ড থেকেও কেন্দুলি যাওয়ার বাস পাওয়া যায়। অন্যান্য ছোট গাড়িও আছে।
স্ক্রিন পুরস্কার

স্ক্রিন পুরস্কার হল ভারতে অনুষ্ঠিত বার্ষিক পুরস্কার আয়োজন, যেখানে বলিউড চলচ্চিত্র শিল্পে অনন্য অবদানের জন্য শিল্পী ও কলাকুশলীদের সম্মাননা প্রদান করা হয়। চলচ্চিত্র শিল্পের বিভিন্ন পেশাদার ব্যক্তিদের একটি প্যানেল মনোনীত ও বিজেতাদের নির্বাচন করেন। এটি ২০০০ থেকে ২০০১ ও ২০১৬ থেকে বর্তমান (২০১৮) পর্যন্ত স্টার স্ক্রিন পুরস্কার, ২০১২ থেকে ২০১৩ পর্যন্ত কালারস স্ক্রিন পুরস্কার এবং ২০১৪ থেকে ২০১৫ সালে লাইফ ওকে স্ক্রিন পুরস্কার নামে পরিচিত ছিল।
১৯৯৪ সালে এক্সপ্রেস গ্রুপের চেয়ারম্যান বিবেক গোয়েনকা স্ক্রিন পুরস্কার চালু করেন। এই পুরস্কারটি জুরি পুরস্কারের পাশাপাশি জনপ্রিয় বিভাগে পুরস্কার প্রদানের মাধ্যমে ভারতের প্রথম পুরস্কার হিসেবে নিজেদের অবস্থান দৃঢ় করে। এছাড়া এটি প্রতি বছরের প্রথম পুরস্কার হিসেবে প্রদান করা হয়।
একক চলচ্চিত্রের জন্য সর্বাধিক বিজয়
পরিচালনার জন্য সর্বাধিক পুরস্কার
অভিনয়ের জন্য সর্বাধিক পুরস্কার - পুরুষ (শ্রেষ্ঠ অভিনেতা + পার্শ্ব অভিনেতা)
অভিনয়ের জন্য সর্বাধিক পুরস্কার - পুরুষ (শ্রেষ্ঠ অভিনেত্রী + পার্শ্ব অভিনেত্রী)
সঙ্গীত পরিচালনার জন্য সর্বাধিক পুরস্কার
গীতিকারের জন্য সর্বাধিক পুরস্কার
নেপথ্য শিল্পীর জন্য সর্বাধিক পুরস্কার - পুরুষ
নেপথ্য শিল্পীর জন্য সর্বাধিক পুরস্কার - নারী
বয়োকনিষ্ঠ অভিনেত্রী
বয়োকনিষ্ঠ অভিনেতা
ভারতের মসজিদের তালিকা

ভারতের মসজিদের তালিকা নিবন্ধটিতে ভারতের প্রদেশ অনুযায়ী প্রাচীন ও উল্লেখযোগ্য মসজিদের সংক্ষিপ্ত বিবরণ দেয়া হলো। এখানে উল্লেখ্য যে, জনসংখ্যার হিসাবে বিশ্বের ২য় সর্বাধিক মুসলমান জনগোষ্ঠীর বসবাস ভারতে। এবং আরও উল্লেখ্য যে, মুসলিম এবং অমুসলিম দেশ মিলিয়ে বিশ্বে মোট ২৫ লাখেরও বেশি মসজিদে রয়েছে, যার মধ্যে সবচেয়ে বেশি সংখ্যক মসজিদ রয়েছে ভারতে, সংখ্যায় যা প্রায় ৫৫,০০০ ও ২,০০,০০০ এর মতো অন্যান্য ইসলামিক ধর্মীয়স্থান আছে।
কায়া গারবার

কায়া জর্ডান গারবার (জন্ম সেপ্টেম্বর ৩, ২০০১) একজন মার্কিন অভিনেত্রী এবং শৈলী মডেল, যিনি বিখ্যাত আন্তর্জাতিক মডেল ব্যবস্থাপক প্রতিষ্ঠান আইএমজি মডেলস এর সাথে চুক্তিবদ্ধ। গারবার বিশ্ববিখ্যাত মার্কিন কিংবদন্তি মডেল সিনডি ক্রাওফোর্ড এবং সাবেক মার্কিন মডেল এবং ব্যবসায়ী রেন্ডে গারবার-এর কন্যা।
কায়া, মার্কিন সাবেক মডেল এবং বর্তমানে একজন ব্যবসায়ী রেন্ডে গারবার এবং বিশ্ববিখ্যাত মার্কিন কিংবদন্তি সুপারমডেল সিনডি ক্রাওফোর্ড-এর কন্যা। গারবারের বাবা একজন ইহুদি, অপর পক্ষে, তার মা জার্মান, ব্রিটিশ এবং ফরাসি বংশধর। যখন তার বয়স ছিল মাত্র ১০ বছর, তখন তিনি ইটালিয়ান বিলাসব্যসন ফ্যাশন (শৈলী) ভিত্তিক প্রতিষ্ঠান ভর্সেস এর বয়:কনিষ্ঠদের বিভাগ "ইয়ং ভর্সেস" এর হয়ে প্রথম মডেলিং জগৎ এ পা বাড়ান। তিনি মাত্র ১৫ বছর বয়সে মার্কিন দৃশ্যকাব্যমূলক ছোট পর্দার চলচ্চিত্র "সিস্টার সিটিসS" এ অভিনয় করার মাধ্যমে অভিনয় জীবনে অাত্বপ্রকাশ করেন। উল্লেখ্য: চলচ্চিত্রটি ২০১৬ সালে মুক্তি পায়।
তিনি জনপ্রিয় কিছু ম্যাগাজিনের জন্যও মডেলিং করেছেন, যেগুলোর মধ্যে জনপ্রিয় মার্কিন ম্যাগাজিন "ভোগ", কিশোর, কিশোরীদের "টিন ভোগ" এবং আরেকটি মার্কিন ম্যাগাজিন "পপ ম্যাগাজিন"অন্যতম। ২০১৭ সালে, তিনি বেলজিয়ান ফ্যাশন ডিজাইনার রাফ সিমনস (বতর্মানে কেলভিন ক্যালেন এর প্রধান উদ্ভাবনী কর্মকর্তা) এর কেলভিন ক্যালেন কালেকশন-এ র‍্যাম্পে হাটার মাধ্যমে তিনি র‍্যাম্প মডেল হিসেবে অভিষিক্ত হন, পরবর্তীতে তার মায়ের সাথে "২০১৮ স্প্রিং ফ্যাশন উইক" এর সময় কালে বিভিন্ন স্বনামধন্য ফ্যাশন হাউজ এবং ফ্যাশন ডিজাইনারদের জন্য র‍্যাম্পে হাটেন, যেগুলোর মধ্যে মার্ক জেকবস, বারবেরি, আলেক্সেন্ডার ওয়াং, কোচ, প্রাডা, চানেল, ফেন্ডি, মোসচিনো, এবং ভার্সেস অন্যতম।
বাংলাদেশ জলবায়ু পরিবর্তন ট্রাস্ট

বাংলাদেশ জলবায়ু পরিবর্তন ট্রাস্ট হচ্ছে বাংলাদেশের একটি সরকারি ট্রাস্ট যা জলবায়ু পরিবর্তনের ফলে সৃষ্ট সমস্যার কারণে ব্যবস্থাগ্রহণে তহবিল সংগ্রহ করে থাকে।
বাংলাদেশ জলবায়ু পরিবর্তন ট্রাস্ট ১৩ অক্টোবর ২০১০ সালে "জলবায়ু পরিবর্তন ট্রাস্ট আইন, ২০১০" এর বিল পাশের মাধ্যমে প্রতিষ্ঠিত হয়েছিল। এটা পরিবেশ ও বন মন্ত্রণালয়ের অধীনে কাজ করে। ২০১৭ সালের এপ্রিল মাসে, বাংলাদেশ কেমিক্যাল ইন্ডাস্ট্রিজ কর্পোরেশন এর সভাপতি থেকে মোহাম্মদ ইকবালকে বাংলাদেশ সরকার "বাংলাদেশ জলবায়ু পরিবর্তন ট্রাস্টের" পরিচালনা ব্যবস্থাপক হিসেবে নিয়োগ দেয়। তিনি তার পূর্বের অবস্থান ছাড়তে অস্বীকৃতি জানান এবং তার পদ পরিবর্তনের বিরুদ্ধে লড়ে যাচ্ছেন। বাংলাদেশ সরকার এই তহবিলের জন্য $৪০০০ কোটি ডলার বণ্টন করে দিয়েছে।
সৈয়দা সাকিনা ইসলাম

সৈয়দা সাকিনা ইসলাম (৭ অক্টোবর ১৯২৮ - ২১ আগস্ট ২০০৮) ছিলেন দুইবারের নির্বাচিত সংসদ সদস্য। তিনি ১৯৭৯ সালে বাংলাদেশ জাতীয়তাবাদী দল এবং ১৯৮৬ সালে জাতীয় পার্টি থেকে সংসদ সদস্য হিসেবে নির্বাচিত হয়েছেন। এছাড়া তিনি ছিলেন বরিশাল মহিলা ক্লাবের প্রতিষ্ঠাতা সম্পাদিকা। সাকিনা ইসলাম আজাদহিন্দ ফৌজের স্বেচ্ছাসেবী সদস্য ছিলেন। 
সৈয়দা সাকিনা ইসলামের জন্ম কলকাতায়। তিনি ছিলেন কলকাতা কর্পোরেশনের সাবেক মেয়র, ভারতীয় পার্লামেন্টের লোকসভার সদস্য সৈয়দ বদরুদ্দোজার জ্যৈষ্ঠ কন্যা। । তার মায়ের নাম জয়নব বেগম। পরিবারের ১০ ভাই বোনের মধ্যে উনি ছিলেন সবার বড়। তিনি কলকাতা ভিক্টোরিয়া স্কুল ও লেডি ব্রাবন কলেজ থেকে পড়াশোনা শেষ করেন।
সাকিনা ইসলাম দুইবার সংসদ সদস্য নির্বাচিত হয়েছেন। ১৯৭৯ সালে বরিশাল ও ভোলা জেলা থেকে তিনি সংসদ সদস্য হিসেবে নির্বাচিত হন। পরবর্তীতে ১৯৮৬ সালে বরিশাল, ঝালকাঠি ও পিরোজপুর থেকে সংসদ সদস্য হিসেবে নির্বাচিত হন। তিনি বরিশাল পৌরসভার কমিশনার, কারাপরিদর্শক, বরিশাল জেলা আইন শৃঙ্খলা কমিটির কার্যকরী সদস্য ছিলেন। সাকিনা ইসলাম জাতীয় মহিলা দলের কেন্দ্রীয় কমিটির সহ সভানেত্রী, বাংলাদেশ জাতীয় মহিলা সংস্থার বরিশাল জেলার সভানেত্রী, জাতীয় পার্টির কেন্দ্রীয় মহিলা পার্টির সাধারণ সম্পাদিকা এবং বরিশাল জেলা শাখার উপদেষ্টার দায়িত্ব পালন করেছেন। তিনি ছিলেন বাংলাদেশ জাতীয় সংসদের স্পিকার প্যানেলের প্রথম নারী সদস্য ছিলেন। ১৯৭৭ সালে বরিশাল পৌরসভার কমিশনার হিসেবে এশিয়ান মহিলা সম্মেলনে ম্যানিলা যাওয়ার সুযোগ পান এবং ১৯৭৮ সাথে মহিলা মন্ত্রণালয় দ্বারা মনোনীত হয়ে ওয়ার্ল্ড উইমেন্স ডেভেলপমেন্ট সম্মেলনে যোগ দেন। ১৯৭৯ সালে সংসদ সদস্য থাকাকালীন সময় রাষ্ট্রপতি জিয়াউর রহমানের সফরসঙ্গী হিসেবে লুসাকায় অনুষ্ঠিত কমনওয়েলথ কনফারেন্স এ যোগ দেন।
তার স্বামী ফখরুল ইসলাম খান ছিলেন সম্পাদক, সাংস্কৃতিক সংগঠক, নাট্যকার, প্রযোজক ও পরিচালক। এ দম্পতির এক ছেলে আমিরুল ইসলাম খান বুলবুল এবং দুই কন্যা শবনম ওয়াদুদ কেয়া ও সাগুফা খানম জোয়ারদার। তিনি ছিলেন খান বাহাদুর হাশেম আলীর পুত্রবধু।
২০১৭-এর উত্তরাখণ্ড ভূমিকম্প

২০১৭ উত্তরাখণ্ড ভূমিকম্প ৬ ফেব্রুয়ারি ভারতের উত্তরাখণ্ড রাজ্যের রুদ্রপ্রয়াগ জেলার নিকটে ১৬.১ কিলোমিটার (১০ মাইল) গভীরে ৫.১ মাত্রায় অনুভূত হয়। ভূকম্পনটি ভারতের জাতীয় রাজধানী দিল্লী এনসিআর এবং পার্শ্ববর্তী গুড়গাঁও, পাঞ্জাব এবং ভারতের উত্তরাঞ্চলের অন্যান্য স্থান থেকেও ৩০ সেকেন্ড অবিরতভাবে অনুভূত হয়। উপকেন্দ্রের আশপাশে বিভীষিকা সহ ১জন আহত হয়। ভবনসমূহে অনেক ফাটল পরিলক্ষিত হয়।
জি সিনে পুরস্কার

জী সিনে পুরস্কার (সঙ্খেপে ZCA), হচ্ছে ভারতের হিন্দি চলচ্চিত্র একটি চলচ্চিত্র পুরস্কার।
১৯৯৯ সালে মুম্বাইতে প্রথমবারের মতো জি সিনে পুরস্কার অনুষ্ঠিত হয়। দুবাইতে আয়োজিত হওয়ার মাধ্যমে জেডসিএ আন্তর্জাতিকভাবে জনপ্রিয়তা লাভ করে। পরবর্তী বছরগুলোতে জি সিনে পুরস্কার লন্ডন, মরিশাস, মালয়েশিয়া এবং লন্ডনের মতো শহরে আয়োজিত হয়েছে। ২০০৯ থেকে ২০১০ সাল পর্যন্ত জি সিনে পুরস্কার অনুষ্ঠিত হয়নি, কিন্তু ২০১১ সাল হতে এটি পুনরায় চালু হয় এবং ২০১২ সালে এটি সিঙ্গাপুরে অনুষ্ঠিত হয়। ২০১২ সালে জি সিনে পুরস্কার মাকাওতে অনুষ্ঠিত হয়েছে।
দর্শকের পছন্দ
সমালোচকদের পছন্দ
কারিগরী পুরস্কার
সাসক্যাচুয়ান

সাসকাচুয়ান (, ) পশ্চিম কানাডার একটি বৃক্ষহীন তৃণভূমিময় তথা প্রেইরি এবং বোরিয়াল প্রদেশ, ও প্রাকৃতিক সীমানা ছাড়া একমাত্র প্রদেশ। এটি আয়তন নিয়ে গঠিত, এর ১০ শতাংশের বেশি এলাকা () মিঠা জল, বেশির ভাগ নদী, জলাধার এবং প্রদেশের ১০০,০০০ হ্রদসমূহ নিয়ে গঠিত।
সাসকাচুয়ান প্রদেশটি পশ্চিমে অ্যালবার্টা, উত্তর দিকে উত্তরপশ্চিম অধীনস্থ অঞ্চলসমূহ, পূর্বদিকে ম্যানিটোবা, উত্তরপূর্বে নুনাভুট প্রদেশ, এবং দক্ষিণে মার্কিন যুক্তরাষ্ট্রের মন্টানা ও নর্থ ডাকোটা রাজ্য দ্বারা বেষ্টিত। ২০১৭ সালের শেষের দিকের হিসাব অনুুযায়ী, সাসকাচুয়ানের জনসংখ্যা আনুমানিক জন। অধিবাসীরা প্রধানত প্রদেশের দক্ষিণ প্রেইরি (বৃক্ষহীন তৃণভূমি অঞ্চল) অঞ্চলের অর্ধেকে বাস করে, যেখান উত্তরে বোরিয়ালের অর্ধেক বেশিরভাগই বনভূমি এবং খুবই কম জনসংখ্যাবহুল। মোট জনসংখ্যার মধ্যে, প্রায় অর্ধেক প্রদেশের বৃহত্তম শহর স্যাসকাটুন অথবা প্রাদেশিক রাজধানী রেজিনা-এ বসবাস করে। অন্যান্য উল্লেখযোগ্য শহরগুলি হল প্রিন্স আলবার্ট, মুস জাও, ইয়র্কটন, সুইফট কারেন্ট, নর্থ ব্যাটেলফোর্ড, মেলফোর্ট এবং সীমান্তবর্তী শহর লয়েডমিনস্টার (আংশিকভাবে অ্যালবার্টায়)।
এই প্রদেশের নামটি সাসক্যাচুয়ান নদী থেকে এসেছে। নদীটি ক্রি ভাষায় ("দ্রুত প্রবাহিত নদী") নামে পরিচিত ছিল।
সাসক্যাচুয়ান এর সীমানা মূলত লম্বা এবং অক্ষাংশের ভৌগোলিক দিকনির্দেশনা অনুসরণ করে, প্রাদেশিকভাবে প্রায় চতুর্ভুজ, অথবা চারপাশে একই আকৃতির। যাইহোক ৪৯ তম সমান্তরাল সীমানা এবং ৬০ তম উত্তর সীমানা গ্লোব এবং অনেক মানচিত্রে ঘূর্ণিত হয়। উপরন্তু, প্রদেশের পূর্ব সীমান্ত আংশিকভাবে লম্বা লাইনের একটি রেখা অনুসরণ করার চেয়ে বাঁকা, কারণ হোমস্টেড প্রোগ্রামের (১৮৮০-১৯২৮) পূর্বে জরিপকারীরা সংশোধনের লাইনগুলি তৈরি করেছিলেন।
প্রদেশটির সর্বোচ্চ পয়েন্ট, , যা অ্যালবার্টা প্রাদেশিক সীমানা থেকে ২ কিমি কম দূরত্বে সাইপ্রেস পর্বতে অবস্থিত। সর্বনিম্ন পয়েন্ট হল আথাবাস্কা হ্রদের তীর, যা ।
জনসংখ্যায় দশটি বৃহত্তম পৌরসভা
এই তালিকায় লয়েডমিনস্টার অন্তভুর্ক্ত হয়নি, যাতে ৩১,৪১০ জনসংখ্যা রয়েছে কিন্তু এটি অ্যালবার্টা-সাসক্যাচুয়ান সীমান্তের মধ্যে বিস্তৃত। ২০১৬ অনুযায়ী, ১১,৭৬৫ জন সাসক্যাচুয়ান অংশে বসবাস করে, যা এটিকে সাসক্যাচুয়ানের ৮ম বৃহত্তম পৌরসভা করবে। তালিকাভুক্ত সমস্ত সম্প্রদায় প্রদেশ দ্বারা শহর বিবেচিত হয়; ৫,০০ বা তার বেশি জনসংখ্যা সহ প্রদেশের পৌরসভা অফিসিয়াল "শহর" হিসেবে স্বীকৃতি পেতে পারে।
এস এম নজরুল ইসলাম (ব্যবসায়ী)

এস এম নজরুল ইসলাম (জন্ম: ৭ মে ১৯২৪ - মৃত্যু: ১৭ ডিসেম্বর ২০১৭) বাংলাদেশের প্রখ্যাত একজন ব্যবসায়ী। তিনি ইলেক্ট্রনিক্স কোম্পানি ওয়াল্টন গ্রুপ ও মার্সেল গ্রুপ দুটির প্রতিষ্ঠাতা। প্রথমে তিনি রেজভি এন্ড ব্রাদার্স নামে ১৯৭৭ সালে একটি কোম্পানি প্রতিষ্ঠা করেন। যার সংক্ষিপ্ত নাম ছিলো আরবি গ্রুপ।
এস এম নজরুল ইসলামের জন্ম বাংলাদেশের টাঙ্গাইল সদর উপজেলার গোসাই জোয়াইর নামক গ্রামে। তার পাঁচ ছেলে ও দুই মেয়ে রয়েছে। তিনি ইসলামের ৫ম স্তম্ভ পবিত্র হজ্জ পালন করেছেন।
এস এম নজরুল ইসলামের পিতা ছিলেন একজন ব্যবসায়ী। সেই সুবাধে তিনি তার পিতার সাথে ব্যবসায় নেমে পড়েন। তিনি এবং তার পিতা স্বাধীনতার আগে ভারতের আসামের সাথে নৌপথে ব্যবসা করতেন। পরে বাংলাদেশ স্বাধীন হওয়ার পর তিনি নিজে আলাদা ব্যবসা শুরু করেন। ১৯৭৭ সালে তিনি রেজভি এন্ড ব্রাদার্স নামে একটি কোম্পানি প্রতিষ্ঠা করেন। যা তার বড় ছেলে এস এম নুরুল ইসলাম রিজভির নামানুসারে করেছেন। বিভিন্ন ব্যবসার পাশাপাশি তিনি দুটি ইলেক্ট্রনিক্স কোম্পানি গড়ে তুলেন। প্রথমটি হলো ওয়ালটন ও দ্বিতীয়টি মার্সেল। 
এস এম নজরুল ইসলাম তিনি টাঙ্গাইল কেন্দ্রীয় সমবায় ব্যাংকের পরিচালক, জমি বন্ধকি ব্যাংকের প্রতিষ্ঠাতা পরিচালক, জেলা সার ব্যবসায়ী সমিতির সভাপতি ও গোসাই জোয়াইর আজিম মেমোরিয়াল উচ্চ বিদ্যালয়ের সভাপতি ছিলেন। ব্রিটিশ শাসনামলে তার প্রথম ব্যবসায়ীক জীবনে শুরু হয় কর্ণফুলি পেপার মিলের ঠিকাদারি দিয়ে। এরপর অন্যান্য ঠিকাদারি ব্যবসাও করেন। পরবর্তীতে তিনি নিজস্ব টিনের ব্যবসা করেছেন। 
এস এম নজরুল ইসলাম একজন ব্যবসায়ী হওয়া সত্ত্বেও সমাজ সেবামূলক কর্মকাণ্ডেও জড়িত ছিলেন। তার মধ্যে উল্লেখযোগ্য হলো তার নিজস্ব জমির ওপর নির্মাণ করেছেন গোসাই জোয়াইর কমিউনিটি ক্লিনিক।